hotchpotch/miracl-hf-unified huggingface dataset:
สนธิสัญญาราพาลโล (ค.ศ. 1922)
สนธิสัญญาราพาลโล () เป็นข้อตกลงที่ลงนามเมื่อวันที่ 16 เมษายน ค.ศ. 1922 ระหว่างสาธารณรัฐไวมาร์และสหภาพโซเวียต ที่ซึ่งทั้งสองประเทศได้ยุติการอ้างสิทธิในดินแดนและข้อเรียกร้องทางการเงินจากสนธิสัญญาเบรฟ-ลิตอฟค์และสงครามโลกครั้งที่หนึ่งต่อกันและกัน
รัฐบาลของทั้งสองประเทศยังได้ตกลงที่จะปรับความสัมพันธ์ทางการทูตให้เข้าสู่ระดับปกติและ "ให้ร่วมมือด้วยจิตวิญญาณแห่งความปรารถนาดีเพื่อตอบสนองความต้องการทางเศรษฐกิจของกันและกัน"
สนธิสัญญาดังกล่าวเป็นผลพวงมาจากการประชุมเจนัวที่ทั้งเยอรมนีและสหภาพโซเวียตต่างก็เข้าร่วม ซึ่งฝรั่งเศสเรียกร้องให้สหภาพโซเวียตรับภาระหนี้สินที่ก่อไว้ในช่วงก่อนสงครามโดยจักรวรรดิรัสเซีย และได้เรียกร้องให้เยอรมนีชำระค่าปฏิกรรมสงครามให้แก่สหภาพโซเวียตโดยทันที ส่งผลให้คณะผู้แทนจากเยอรมนีและสหภาพโซเวียตถอนตัวออกมาจากการประชุมและพบปะกันอย่างเงียบ ๆ ที่เมืองราพาลโลในอิตาลี ทั้งนี้สนธิสัญญาดังกล่าวประกอบด้วยคณะผู้เจรจาจากสองฝ่ายนำโดยรัฐมนตรีต่างประเทศของรัสเซีย เกโอร์กี ชิเช-ริน และรัฐมนตรีต่างประเทศของเยอรมนี วัลเทอร์ ราทเนา และได้มีการแลกสัตยาบันแก่กันในวันที่ 31 มกราคม ค.ศ. 1923 ณ กรุงเบอร์ลิน ต่อมาสนธิสัญญาดังกล่าวถูกลงนามจากทั้งสองฝ่ายในวันที่ 19 กันยายน ค.ศ. 1923 ณ โรงแรมอิมเปรีอาเล เมืองซันตามาร์เกอรีตาลีกูเร (ในราพาลโล) และถูกบันทึกในชุดสนธิสัญญาของสันนิบาตชาติ (League of Nations Treaty Series) ในวันเดียวกัน และแม้ว่าสนธิสัญญาดังกล่าวจะไม่ครอบคลุมถึงประเด็นความร่วมมือด้านทางทหาร แต่ทั้งสองฝ่ายก็ได้ริเริ่มความร่วมมือทางการทหารอย่างลับ ๆ ในเวลาต่อมา
ต่อมาทั้งสองฝ่ายได้บรรลุข้อตกลงเพิ่มเติมระหว่างกันและลงนาม ในวันที่ 5 พฤศจิกายน ณ กรุงเบอร์ลิน เพื่อขยายขอบเขตของสนธิสัญญาให้ครอบคลุมถึงความสัมพันธ์ระหว่างเยอรมนีกับประเทศที่อยู่ภายใต้การปกครองของสหภาพโซเวียตอันได้แก่ ยูเครน เบลารุส อาร์เมเนีย จอร์เจีย อาร์เซอร์ไบจาน และสาธารณรัฐตะวันออกไกล ซึ่งได้มีการแลกเปลี่ยนสัตยาบันกันในกรุงเบอร์ลินเมื่อวันที่ 26 ตุลาคม ค.ศ. 1923 และถูกบันทึกในชุดสนธิสัญญาของสันนิบาติชาติเมื่อวันที่ 18 กรกฏาคม ค.ศ. 1924
อนึ่ง ข้อตกลงในสนธิสัญญานี้ยังถูกเน้นย้ำอีกครั้งในสนธิสัญญาเบอร์ลินปี ค.ศ. 1926 อีกด้วย
ฟุตบอลดิวิชัน 3 ฤดูกาล 2559 กลุ่มภาคตะวันออก
ฟุตบอลดิวิชัน 3 ฤดูกาล 2559 กลุ่มภาคตะวันออก เป็นส่วนหนึ่งของการแข่งขันฟุตบอลดิวิชัน 3 ฤดูกาล 2559 ซึ่งเป็นการแข่งขันในระดับ ดิวิชัน 3 ฤดูกาลแรกของประเทศไทย หลังจากสมาคมฟุตบอลแห่งประเทศไทยยุบการแข่งขันฟุตบอลชิงถ้วยพระราชทานในประเภทต่างๆ โดยสโมสรที่เคยแข่งขันในถ้วย ข. ,ถ้วย ค. และ ถ้วย ง. ต้องมาแข่งขันรวมกันในฟุตบอล ดิวิชัน 3
ฟุตบอลดิวิชัน 3 แบ่งการแข่งขันออกเป็น 5 กลุ่ม ผู้ชนะของแต่ละกลุ่มจะได้เลื่อนชั้นขึ้นไปเล่นในไทยลีก 4 โดยในการแข่งขันกลุ่มภาคตะวันออก มีสโมสรที่เข้าร่วมการแข่งขันทั้งหมด 21 สโมสร
กีฬาเคอร์ลิงในโอลิมปิกฤดูหนาว 2018 – รอบคัดเลือก
นักกีฬาเคอร์ลิงในโอลิมปิกฤดูหนาว 2018 ประเภททีมชาย และทีมหญิง มีทั้งหมด 100 คน (จะจำกัดทีมละ 5 คน จากทั้งหมด 10 ทีม) ส่วนนักกีฬาเคอร์ลิงในโอลิมปิกฤดูหนาว 2018 ประเภททีมผสม มีทั้งหมด 16 คน (จะจำกัดทีมละ 2 คน จากทั้งหมด 8 ทีม)
การคัดเลือกนักกีฬาเข้าแข่งขันกีฬาเคอร์ลิงในโอลิมปิกฤดูหนาว 2018 ประเภททีมชาย และทีมหญิง จะใช้คะแนนผลงานในการแข่งขันเคอร์ลิงชิงแชมป์โลก 2016 และ 2017 โดยจะประกาศนักกีฬาที่เข้ารอบทั้งหมด 7 ประเทศ ในช่วงฤดูใบไม้ผลิ ของปี พ.ศ. 2560 และอีก 2 ประเทศ จะมาจากการแข่งขันรอบคัดเลือก ส่วนประเทศเกาหลีใต้ได้เข้ารอบอัตโนมัติในฐานะเจ้าภาพ
การคัดเลือกนักกีฬาเข้าแข่งขันกีฬาเคอร์ลิงในโอลิมปิกฤดูหนาว 2018 ประเภททีมผสม จะใช้คะแนนผลงานในการแข่งขันเคอร์ลิงชิงแชมป์โลก 2016 และ 2017 โดยจะประกาศนักกีฬาที่เข้ารอบทั้งหมด 7 ประเทศ ในช่วงฤดูใบไม้ผลิ ของปี พ.ศ. 2560 ส่วนประเทศเกาหลีใต้ได้เข้ารอบอัตโนมัติในฐานะเจ้าภาพ
ระบบคะแนนของผลงานในการแข่งขันเคอร์ลิงชิงแชมป์โลก 2016 และ 2017 เป็นไปตามนี้
เหตุโจมตีไนต์คลับอิสตันบูล พ.ศ. 2560
เมื่อวันที่ 1 มกราคม พ.ศ. 2560 เกิดเหตุกราดยิงที่ไนต์คลับในเบชิกทัชจากเมืองอิสตันบูล ประเทศตุรกี การโจมตีเกิดขึ้นเมื่อเวลา 01:15 FET (UTC+3) โดยประมาณ ที่ไรย์นาไนต์คลับ ขณะที่ผู้อยู่ในเหตุการณ์จำนวนร้อยกว่าคนกำลังฉลองเทศกาลปีใหม่ มีผู้ถูกยิงเสียชีวิตอย่างน้อย 39 ราย และบาดเจ็บอย่างน้อย 70 ราย ต่อมาไอซิสได้ออกแถลงการณ์ โดยอ้างว่าตนคือผู้ที่อยู่เบื้องหลังของเหตุโจมตีที่เกิดขึ้น
ผู้ก่อเหตุได้สวมชุดซานตาคลอสและเปิดฉากยิงในไนต์คลับเมื่อเวลาประมาณ 01:15 จากรายงานได้ระบุว่า ผู้ก่อเหตุได้ถือเอเค 47 หลังจากนั้นได้ฆ่าเจ้าหน้าที่ตำรวจและผู้ยืนดูอยู่ตรงประตู ก่อนที่จะเดินเข้าไปในไนต์คลับ ผู้ก่อเหตุพูดเป็นภาษาอาหรับถึงเหตุการณ์ที่เกิดขึ้น และตะโกนขึ้นขณะที่โจมตีว่า ""อัลลอหุ อักบัร""
นครดารา
นครดารา () เป็นภาพยนตร์เพลงอเมริกันแนวโรแมนติก เขียนบทและกำกับโดย Damien Chazelle นำแสดงโดย Ryan Gosling, Emma Stone, John Legend และ Rosemarie DeWitt เป็นเรื่องเกี่ยวกับหนุ่มนักดนตรีและสาวผู้ฝันอยากเป็นนักแสดง ทั้งสองได้พบและตกหลุมรักกันในลอสแอนเจลิส
ชื่อต้นฉบับของภาพยนตร์เรื่องนี้มาจากชื่อเล่นของลอสแอนเจลีส (L.A.) และสำนวนที่หมายถึงการหลุดพ้นจากความเป็นจริง "นครดารา" ฉายรอบปฐมทัศน์เมื่อวันที่ 31 สิงหาคม พ.ศ. 2559 ที่เทศกาลภาพยนตร์เวนิซ และออกฉายอย่างเป็นทางการในสหรัฐอเมริกาตั้งแต่ 9 ธันวาคม พ.ศ. 2559 โดย Summit Entertainment และได้รับเสียงชื่นชมอย่างกว้างขวางจากนักวิจารณ์และทำรายได้ทั่วโลกไปแล้ว 64 ล้านดอลลาร์สหรัฐ รวมทั้งยังได้รับเลือกจากสถาบันภาพยนตร์อเมริกันให้เป็นหนึ่งในสิบภาพยนตร์แห่งปี พ.ศ. 2559 ได้รับรางวัลภาพยนตร์ยอดเยี่ยมจากงานมอบรางวัลภาพยนตร์ขวัญใจนักวิจารณ์ นอกจากนี้ยังถูกเสนอชื่อเข้ารับรางวัลหลายรางวัล รวมถึงรางวัลลูกโลกทองคำสาขาภาพยนตร์ยอดเยี่ยม ผู้กำกับยอดเยี่ยม นักแสดงนำชายยอดเยี่ยม นักแสดงนำหญิงยอดเยี่ยม บทภาพยนตร์ยอดเยี่ยม ดนตรีประกอบภาพยนตร์ยอดเยี่ยม และเพลงประกอบภาพยนตร์ต้นฉบับยอดเยี่ยม อีกด้วย
ดนตรีและเพลงประกอบภาพยนตร์"นครดารา"ประพันธ์โดย Justin Hurwitz ซึ่งเป็นเพื่อนร่วมชั้นเรียนของ Chazelle สมัยเรียนมหาวิทยาลัย Harvard และยังเคยร่วมงานกันมาก่อนในภาพยนตร์สองเรื่อง เนื้อเพลงแต่งโดย Pasek and Paul ยกเว้นเฉพาะเพลง "Start a Fire" ซึ่งเขียนโดย John Stephens, Hurwitz, Marius De Vries และ Angelique Cinelu
My Bromance The Series พี่ชาย เดอะซีรีส์
My Bromance พี่ชาย เดอะซีรีส์ () เป็นรายการโทรทัศน์ประเภทละครชุด เค้าโครงเรื่อง บทประพันธ์ เจ้าชายน้อย และบทโทรทัศน์ นำแสดงโดย ภัทรพสิษฐ์ ณ สงขลา, อาภัสรา มหาวัจน์, จิรภิรมย์ ไชยา, ศุภิสรา มณีพิศมัย ออกอากาศทางช่องโทรทัศน์ผ่านระบบทีวีแอนะล็อก ทางสถานีโทรทัศน์โมเดิร์นไนน์ และออกอากาศคู่ขนานผ่านระบบทีวีดิจิตอล ทางช่อง 9 เอ็มคอตเอชดี ออกอากาศทุกวันอาทิตย์ เวลา 21.00 - 21.45 น. เริ่มออกฉายครั้งแรก ในวันที่ 11 ธันวาคม พ.ศ. 2559 จนถึงวันที่ 26 กุมภาพันธ์ พ.ศ. 2560
กอล์ฟและแบงค์ ทั้งสองเป็นพี่น้องต่างสายเลือดที่ไม่ค่อยจะลงรอยกัน แต่เมื่อเวลาผ่านไป ความใกล้ชิดและความผูกพันของทั้งคู่ได้ก่อเกิดเป็นความรัก รักที่บริสุทธิ์ รักที่นำมาซึ่งการเสียสละที่ยิ่งใหญ่ ภาพยนตร์เรื่องนี้ไม่เพียงแค่นำเสนอความรักของพี่น้องคู่หนึ่งเท่านั้น แต่ยังเต็มไปด้วยความรักของครอบครัว และมิตรภาพระหว่างเพื่อนที่แนบแน่นอีก
ชินจิ ฮาชิโมโตะ
ชินจิ ฮาชิโมโตะ () เป็นนักผลิตวีดีโอเกมของสแควร์เอนิกซ์ ปัจจุบันดำรงตำแหน่งเป็นผู้บริการอาวุโสในบริษัท และเป็นผู้จัดการของเกมชุด "ไฟนอลแฟนตาซี" และยังเป็นหัวหน้าของแผนกธุรกิจที่ 3 ของบริษัท นอกจากนี้เขายังเป็นคนร่วมสร้างเกมชุด "คิงดอมฮาตส์" อีกด้วย ก่อนหน้าที่เขาจะเข้าทำงานที่สแควร์เอนิกซ์ เขาเคยทำงานที่บริษัทบันได He currently works for Square Enix, which he joined in 1995.
ลัทธิแทตเชอร์
ลัทธิแทตเชอร์ () อธิบายนโยบายการเมืองที่ยึดค่านิยม (conviction politics) นโยบายเศรษฐกิจ สังคมและลีลาการเมืองของนักการเมืองพรรคอนุรักษนิยมบริติช มาร์กาเรต แทตเชอร์ ซึ่งเป็นหัวหน้าพรรคดังกล่าวระหว่างปี 2518 ถึง 2533 นอกจากนี้ยังใช้อธิบายความเชื่อของรัฐบาลบริติชที่แทตเชอร์เป็นนายกรัฐมนตรีตั้งแต่ปี 2522 ถึง 2533 และถัดมาในรัฐบาลจอห์น เมเจอร์, โทนี แบลร์และเดวิด แคเมอรอน ผู้อธิบายหรือผู้สนับสนุนลัทธิแทตเชอร์เรียกว่า แทตเชอร์ไรต์ (Thatcherite)
ลัทธิแทตเชอร์มีลักษณะของการปฏิเสธอย่างเด็ดขาดเป็นระบบและการย้อนการเห็นพ้องหลังสงคราม (post-war consensus) ซึ่งพรรคการเมืองใหญ่ส่วนมากตกลงกันเรื่องแก่นกลางของเศรษฐศาสตร์สำนักเคนส์ รัฐสวัสดิการ อุตสาหกรรมที่เป็นของรัฐ และการกำกับเศรษฐกิจแบบปิด โดยมีข้อยกเว้นสำคัญหนึ่ง คือ ราชการสุขภาพแห่งชาติ (National Health Service) ซึ่งได้รับความนิยมอย่างกว้างขวาง เธอสัญญาชาวบริเตนในปี 2525 ว่าเอ็นเอชเอส "ปลอดภัยในมือเรา"
ทั้งคำที่แท้จริงซึ่งประกอบขึ้นเป็นลัทธิแทตเชอร์ตลอดจนมรดกเฉพาะของมันในประวัติศาสตร์บริเตนตลอดหลายทศวรรษที่ผ่านมาเป็นที่ถกเถียง ในแง่ของอุดมการณ์ ไนเจล ลอว์สัน รัฐมนตรีว่าการกระทรวงการคลังของแทตเชอร์ตั้งแต่ปี 2526 ถึง 2532 อธิบายว่าลัทธิแทตเชอร์เป็นแนวนโยบายการเมืองซึ่งเน้นตลาดเสรีที่จำกัดรายจ่ายภาครัฐและการลดหย่อนภาษีร่วมกับชาตินิยมบริติชทั้งในประเทศและต่างประเทศ เดอะเดลีเทเลกราฟ แถลงในเดือนเมษายน 2551 ว่าโครงการของรัฐบาลบริติชที่มิใช่พรรคอนุรักษนิยม คือ รัฐบาลโทนี แบลร์ที่เน้น "แรงงานใหม่" นั้นโดยพื้นฐานยอมรับมาตรการปฏิรูปกลางของลัทธิแทตเชอร์ เช่น การลดการบังคับ (deregulation) การโอนกิจการของรัฐเป็นของเอกชนซึ่งอุตสาหกรรมของชาติสำคัญ การคงตลาดแรงงานที่ยืดหยุ่น การกีดกันสหภาพแรงงาน และการรวบอำนาจจากองค์การท้องถิ่นสู่รัฐบาลกลาง
ยุทธนาวีที่ดันโนะอุระ
ยุทธนาวีดันโนะอุระ (; ) เป็นยุทธนาวีครั้งสำคัญในสงครามเก็มเปช่วงปี ค.ศ. 1185 อันนำมาสู่การปกครองญี่ปุ่นแบบเบ็ดเสร็จเด็ดขาดของตระกูลมินะโมะโตะ ซึ่งได้สถาปนารัฐบาลโชกุนคะมะกุระในภายหลังและส่งผลให้ตระกูลไทระล่มสลาย
นางหิฑิมพี
นางหิฑิมพี () ตัวละครฝ่ายหญิงจาก มหากาพย์มหาภารตะ เป็นมเหสีอีกองค์หนึ่งของ ภีมะ พี่น้องคนที่ 2 ในบรรดาพี่น้อง 5 คนจากฝ่าย ปาณฑพ โดยนางเป็นพวกรากษสหรือยักษ์ประเภทหนึ่งซึ่งนางได้ให้กำเนิดบุตรชายให้กับภีมะ 1 คนคือ ฆโฎตกัจ โดยใน สงครามที่ทุ่งกุรุเกษตร นางหิฑิมพีได้ส่งฆโฎตกัจบุตรชายไปร่วมรบกับภีมะผู้เป็นบิดาในกองทัพฝ่ายปาณฑพด้วย
ในระหว่างที่พี่น้องฝ่ายปาณฑพทั้งห้าพร้อมกับพระนางกุนตีและพระนางเทราปตีถูกเนรเทศไปอยู่ในป่าเป็นเวลา 14 ปีภีมะได้ต่อสู้กับ หิฑิมพะ และฆ่าหิฑิมพะตายพร้อมกันนั้นภีมะก็ต้องการฆ่านางหิฑิมพีให้ตายตามไปด้วยแต่พระนางกุนตีได้ร้องขอชีวิตเอาไว้และ ยุธิษฐิระ พี่ชายคนโตได้อนุญาตให้จัดงานแต่งงานระหว่างภีมะกับนางหิฑิมพี
อี โฮ (นักฟุตบอลเกิดปี พ.ศ. 2527)
อี โฮ (; เกิดเมื่อวันที่ 22 ตุลาคม พ.ศ. 2527) เป็นนักฟุตบอลชาวเกาหลีใต้ ปัจจุบันลงเล่นให้กับเมืองทอง ยูไนเต็ด ซึ่งเขาได้แต่งงานกับ ยัง อึน-จี ศิลปินวงเบบีวอกซ์รีฟ
ผลบวกลวงและผลลบลวง
ในวิชาสถิติทางการแพทย์ ผลบวกลวงและผลลบลวง คือแนวคิดที่สอดคล้องกับ"ความผิดพลาดชนิดที่ 1 และ 2"ในวิชาสถิติด้านการทดสอบสมมติฐาน โดยผลบวกหมายถึงการปฏิเสธสมมติฐานว่าง และผลลบคือการไม่ปฏิเสธสมมติฐานว่าง
จำเนียรวิเวียนโตมร
จำเนียรวิเวียนโตมร () เป็นภาพยนตร์ไทยที่ออกฉายเมื่อปี พ.ศ. 2559 กำกับภาพยนตร์และเขียนบทโดย ฤกษ์ชัย พวงเพ็ชร์ นำแสดงโดย อารยา เอ ฮาร์เก็ต, ปกรณ์ ฉัตรบริรักษ์, ธีรเดช เมธาวรายุทธ, เกียรติ กิจเจริญ, ค่อม ชวนชื่น และ โก๊ะตี๋ อารามบอย เข้าฉายเมื่อวันที่ 29 ธันวาคม พ.ศ. 2559 ภาพยนตร์มีรายได้ตลอดการเข้าฉายรวม
เมื่อ “วิเวียน” สาวสวยที่ไม่เชื่อในอะไรเลยนอกจากโชคลาง เดินทางมาขอความรักจากศาลเจ้าแห่งหนึ่งซึ่งขึ้นชื่อเรื่องแจกเนื้อคู่ แต่บุพเพนำพาให้พบกับ “จำเนียร” และ “โตมร” 2 แบ๊ดบอยคู่หูประจำแก๊ง อาการแย่งกันจีบแบบวายป่วงจึงอุบัติขึ้นพร้อมกับของแถมอันตรายที่ติดตาม 2 หนุ่มมาเป็นเงาตามตัว!! บทสรุปแห่งรักสามเส้าเคล้าความร่าเริงในครั้งนี้จะจบลงเช่นไร ติดตามได้ใน “จำเนียรวิเวียนโตมร I LOVE YOU TWO”
ซูเดเทินลันท์
ซูเดเทินลันท์ (; เช็กและ; ) คือชื่อดินแดนในภาษาเยอรมัน (และถูกใช้ในภาษาอังกฤษในช่วงครึ่งแรกของคริสต์ศตวรรษที่ 20) ที่ใช้หมายถึงอาณาเขตทางตอนเหนือ ใต้ และตะวันตก ของเชโกสโลวาเกีย อันเป็นบริเวณที่ประชากรเชื้อสายเยอรมันและใช้ภาษาเยอรมันเป็นภาษาแม่อาศัยอยู่จำนวนมาก โดยเฉพาะเขตปกครองที่ติดชายแดนอย่าง โบฮีเมีย โมราเวีย และส่วนของไซลีเซียซึ่งตั้งอยู่ในอาณาเขตของเชโกสโลวาเกีย ซึ่งในขณะนั้นเป็นดินแดนส่วนหนึ่งของออสเตรียไปจนกระทั่งสงครามโลกครั้งที่หนึ่งสิ้นสุดลง
"ซูเดเทินลันท์" เป็นการสมาสคำในภาษาเยอรมันระหว่าง "ลันท์" ซึ่งหมายถึงประเทศหรือดินแดน กับคำว่า "ซูเดเทิน" ซึ่งเป็นชื่อภาษาเยอรมันของเทือกเขาซูเดเทส (Sudetes) ที่ทอดตัวยาวตามแนวเขตแดนทางตอนเหนือของสาธารณรัฐเช็กและไซลีเซียล่าง (Lower Silesia; ปัจจุบันเป็นส่วนหนึ่งของโปแลนด์) อย่างไรก็ตามซูเดเทินลันท์เป็นคำที่ใช้หมายถึงดินแดนส่วนที่เลยไปจากแนวเทือกเขาดังกล่าวไปมากพอสมควร
ในประวัติศาสตร์ไม่ปรากฎคำว่า "ซูเดเทินลันท์" ไปจนกระทั่งช่วงต้นคริสต์ศตวรรษที่ 20 และไม่เป็นที่รู้จักหรือใช้กันอย่างแพร่หลายไปจนกระทั่งสงครามโลกครั้งที่หนึ่งสิ้นสุดลง เมื่อจักรวรรดิออสเตรีย-ฮังการีของชาวเยอรมันล่มสลาย ส่งผลให้เกิดการแตกกระจายออกเป็นรัฐต่าง ๆ มากมาย ชาวเยอรมันซูเดเทินที่อาศัยอยู่แต่ดั้งเดิมจึงกลายเป็นชาวเยอรมันผลัดถิ่นในประเทศใหม่อย่างเชโกสโลวาเกียไปโดยปริยาย ต่อมาคำนี้มีความสำคัญมากขึ้นจากวิกฤตการณ์ซูเดเทิน (Sudeten crisis) ปี ค.ศ. 1938 เมื่อนาซีเยอรมนีเรียกร้องให้มีการผนวกรวมดินแดนซูเดเทินลันท์เข้ากับเยอรมนี และหลังจากนั้นนาซีเยอรมนีได้เข้ายึดครองดินแดนโดยอาศัยเงื่อนไขที่ได้ลงนามไว้ในความตกลงมิวนิก อย่างไรก็ตามหลังจากสงครามโลกครั้งที่สองสิ้นสุดลงและได้มีการรื้อฟื้นประเทศเชโกสโลกวาเกียขึ้นมาใหม่ ชาวเยอรมันซูเดเทินส่วนมากถูกขับไล่ออกจากดินแดนดังกล่าว ส่งผลให้ปัจจุบันเหลือเพียงแต่ประชากรส่วนมากที่ใช้ภาษาเช็กเป็นภาษาแม่อาศัยอยู่เท่านั้น
ภูมิภาคของสาธารณรัฐเช็กในปัจจุบันที่เคยเป็นดินแดนซูเดเทินลันท์ในอดีต ได้แก่ เขตคาร์ลอวีวารี เขตลีเบเรซ เขตออลอโมตซ์ เขตมอเรเวีย-ไซลีเชีย และเขตอูสตีนาดลาเบม
การปรับรูปแบบการเขียนอักษรไทยโดยรัชกาลที่ 6
การปรับรูปแบบการเขียนอักษรไทยโดยรัชกาลที่ 6 เป็นการปรับปรุงรูปแบบการเขียนอักษรไทยเพื่อลดความสับสนในการอ่านออกเสียง โดยใช้รูปแบบของอักษรอริยกะและอักษรไทยสมัยพ่อขุนรามคำแหงมหาราชเป็นต้นแบบ พระบาทสมเด็จพระมงกุฏเกล้าเจ้าอยู่หัวได้ทรงประดิษฐ์ขึ้นเมื่อ พ.ศ. 2460 แต่หลังจากประทานพระบรมราชาธิบายในเรื่องดังกล่าวและตีพิมพ์เผยแพร่แล้ว ไม่ได้รับการสนับสนุนโดยแพร่หลายจึงล้มเลิกไป ในปัจจุบันพบการใช้รูปแบบการเขียนนี้ในบางแห่งเท่านั้น
กำหนดให้ใช้รูปสระใหม่ จำนวน 20 รูป โดยนำแบบอย่างจากอักษรอริยกะและอักษรไทยสมัยพ่อขุนรามคำแหงมหาราช สระรูปใหม่ทั้งหมดนี้เขียนหลังพยัญชนะเท่านั้น พยัญชนะที่เขียนติดกันให้ออกเสียงควบกล้ำเท่านั้น ยกเลิกการใช้วิสรรชนีย์ (-ะ) แทนเสียงสระอะแต่ใช้กำกับสระเสียงสั้นเท่านั้น
พยัญชนะคงรูปเดิมแต่เพิ่มเครื่องหมายฆาฏประกาศ (.) ไว้ใต้อักษรนำและอักษรที่ไม่ออกเสียง พยัญชนะที่ไม่มีสระกำกับจะออกเสียงไม่ได้ ถ้าต้องออกเสียงตัวสะกด ต้องใส่เครื่องหมายเปย์ยาลย่อ (‘)ไว้หลังพยัญชนะต้น เช่น ช’น อ่านว่า ชะ-นะ พยัญชนะต้นที่ออกเสียงออให้ใส่เปย์ยาลย่อไว้ข้างหลัง ตัว ร เป็นตัวสะกดโดยไม่มีสระกำกับให้ออกเสียง ออน อักษรกล้ำของคำที่มาจากภาษาต่างประเทศ ให้ใช้เครื่องหมาย อนุสวาร (◦) ในภาษาสันสกฤตมาใช้ โดยวางไว้เหนือพยัญชนะตัวแรกเมื่อกล้ำสองตัว หรือตัวที่สองเมื่อกล้ำสามตัว
ทรงประดิษฐ์เสร็จสิ้นเมื่อ 6 เมษายน พ.ศ. 2460 ได้ประทานพระบรมราชาธิบายในเรื่องดังกล่าวต่อสมัคยาจารยสมาคม และได้ตีพิมพ์ในหนังสือวิทยาจารย์ เล่มที่ 17 ตอนที่ 11 วันที่ 1 มิถุนายน พ.ศ. 2460 แต่การสนับสนุนในเรื่องนี้ไม่แพร่หลายเท่าที่ควรจึงต้องระงับไป โดยอักษรแบบใหม่นี้ มีที่ใช้จริง ได้แก่
จุไรรัตน์ ลักษณศิริ. จากลายสือไทยสู่อักษรไทย. กรุงเทพฯ: สำนักพิมพ์จุฬาลงกรณ์มหาวิทยาลัย. 2551.
ชิตณรงค์ วิเศษสมภาคย์
ชิตณรงค์ วิเศษสมภาคย์ เกิดวันที่ 8 พฤศจิกายน พ.ศ. 2530 จบการศึกษาทางด้านวิศวเครื่องกล จากสถาบันเทคโนโลยีนานาชาติสิรินธร (SIIT) มหาวิทยาลัยธรรมศาสตร์ ภาคอินเตอร์ เริ่มเป็นที่รู้จักในวงการบันเทิงจากรายการเรียลลิตี้ The Bachelor Thailand ศึกรักสละโสด ซีซั่น 1 ในปี พ.ศ. 2559
ปัจจุบันชิตณรงค์ ดำรงตำแหน่งรองผู้จัดการฝ่ายขาย บริษัท บริษัท สหพีร์ เอ็นจิเนียริ่ง จำกัด ควบคู่ไปกับงานในวงการบันเทิง
ชิตณรงค์ วิเศษสมภาคย์ เกิดเมื่อวันที่ 8 พฤศจิกายน พ.ศ. 2530 หลังจากจบชั้นมัธยมศึกษาตอนปลายที่โรงเรียนอัสสัมชัญ ชิตณรงค์สอบคัดเลือกได้ที่จุฬาลงกรณ์มหาวิทยาลัยแต่ไม่ใช่คณะที่ชอบ จึงไปสอบเข้าที่ ‘เอสไอไอที’ จบการศึกษาทางด้านวิศวกรรมเครื่องกล สถาบันเทคโนโลยีนานาชาติสิรินธร มหาวิทยาลัยธรรมศาสตร์
ปัจจุบัน ชิตณรงค์ดำรงตำแหน่งรองผู้จัดการฝ่ายขาย บริษัท สหพีร์ เอ็นจิเนียริ่ง จำกัด ซึ่งเป็นบริษัทของครอบครัว ควบคู่ไปกับงานในวงการบันเทิง โดยเริ่มเป็นที่รู้จักในวงการบันเทิงจากการติด 1 ใน 50 หนุ่ม "CLEO 50 Most Eligible Bachelors 2015" ในปีพ.ศ. 2558 และหนุ่มโสดคนแรกจากรายการเรียลริตี้ "The Bachelor Thailand ศึกรักสละโสด" ซีซั่น 1 ซึ่งออกอากาศในปี พ.ศ. 2559 งานอดิเรกยามว่างคือการเลี้ยงสัตว์ เช่น สุนัข แมว ปลา และเต่า
บริสุทธิ์ (อัลบั้มเพลง)
บริสุทธิ์ สตูดิโออัลบั้มชุดที่ 13 ของวง แกรนด์เอ็กซ์ ออกวางจำหน่ายครั้งแรกเมื่อเดือนเมษายน พ.ศ. 2527 ภายใต้สังกัด ทีเอสอี กรุ๊ป ในเครือ หนังสือพิมพ์ไทยรัฐ ซึ่งอัลบั้มชุดนี้ได้มีคอนเสิร์ตเปิดอัลบั้มเมื่อวันอาทิตย์ที่ 18 มีนาคม พ.ศ. 2527 ที่ หอประชุมใหญ่ มหาวิทยาลัยธรรมศาสตร์ โดยได้มีการถ่ายทอดสดไปทั่วประเทศผ่านทาง ช่อง 9
อัลบั้มชุดนี้เป็นอัลบั้มที่สานต่อความสำเร็จจากอัลบั้ม เพชร สตูดิโออัลบั้มชุดที่ 12 ที่ออกวางจำหน่ายเมื่อเดือนกันยายน พ.ศ. 2526 ซึ่งอัลบั้มบริสุทธิ์นับเป็นสตูดิโออัลบั้มชุดที่ 4 ของวงแกรนด์เอ็กซ์ที่เป็นเพลงใหม่ทั้งอัลบั้มต่อจากอัลบั้ม เขิน สตูดิโออัลบั้มชุดที่ 4 ผู้หญิง สตูดิโออัลบั้มชุดที่ 5 และอัลบั้มเพชร
นอกจากนี้อัลบั้มบริสุทธิ์ยังได้รับแรงบันดาลใจจากการถือกำเนิดของ โต๋ ศักดิ์สิทธิ์ เวชสุภาพร บุตรชายคนโตของ นคร เวชสุภาพร มือกีตาร์และหัวหน้าวงเมื่อวันที่ 20 มกราคม พ.ศ. 2527
โดยเพลงในอัลบั้มชุดนี้ที่ได้รับความนิยมอาทิ เชื่อฉัน บริสุทธิ์ ป้าแช่ม โลกที่ไม่เท่ากัน เป็นต้นซึ่งหลังจากจบการโปรโมตอัลบั้มชุดนี้แล้ว อ๊อด ศรายุทธ สุปัญโญ มือคีย์บอร์ดได้ลาออกจากวงไปก่อนเริ่มทำสตูดิโออัลบั้มชุดที่ 14 ดวงเดือน แต่ยังได้เข้ามาช่วยงานทางวง
ทีเอ็นเอ คิงออฟเดอะเมาน์เทน แชมเปี้ยนชิพ
ทีเอ็นเอ คิงออฟเดอะเมาน์เทน แชมเปี้ยนชิพ () เป็นเข็มขัดแชมป์รองของ โทเทิล นอนสต็อป แอคชั่น เรสต์ลิง ก่อตั้งขึ้นเมื่อวันที่ 23 ตุลาคม ค.ศ. 2008 และสิ้นสุดในวันที่ 12 สิงหาคม ค.ศ. 2016 ซึ่งรู้จักกันในชื่อของ TNA Legends Championship และต่อมาได้ใช่ชื่อ TNA Global Championship และ TNA Television Championship
และเข็มขัดแชมป์นี้ยังปรากฏอยู่ในสมาคม Global Force Wrestling ซึ่งเป็นสมาคมความร่วมมือการแลกเปลี่ยนความสามารถของนักมวยปล้ำ
วิเชียร ชวลิต
นายกองเอก วิเชียร ชวลิต นักการเมืองไทย สมาชิกพรรคพลังประชารัฐ เป็นที่ปรึกษารัฐมนตรีว่าการกระทรวงพาณิชย์ ในรัฐบาล พลเอก ประยุทธ์ จันทร์โอชา กรรมการในคณะกรรมการปฏิรูปประเทศด้านสังคม ที่ปรึกษารัฐมนตรีว่าการกระทรวงพาณิชย์ สนธิรัตน์ สนธิจิรวงศ์ อดีตสมาชิก สภาขับเคลื่อนการปฏิรูปประเทศ กรรมการศูนย์อำนวยการแก้ไขสถานการณ์ฉุกเฉิน อดีตปลัดกระทรวงมหาดไทย อดีตปลัดกระทรวงการพัฒนาสังคมและความมั่นคงของมนุษย์ เลขาธิการคณะกรรมการยุทธศาสตร์เพื่อวางระบบการบริหารจัดการน้ำอย่างยั่งยืน อดีตประธานกรรมการการไฟฟ้าส่วนภูมิภาค
วิเชียร ชวลิต เกิดวันที่ 30 ธันวาคม พ.ศ. 2497 เป็นบุตรของนายเจริญ กับนางมณี ชวลิต จบการศึกษาปริญญาตรีและปริญญาโท คณะรัฐศาสตร์ มหาวิทยาลัยธรรมศาสตร์ ปริญญาตรี คณะนิติศาสตร์ มหาวิทยาลัยรามคำแหงวิเชียร ชวลิต ทำงานรับราชการตำแหน่งสำคัญ ๆ ในกระทรวงมหาดไทย อาทิ ผู้อำนวยการสำนักการสอบสวนและนิติการ กรมการปกครอง รองผู้ว่าราชการจังหวัด ผู้ว่าราชการจังหวัด อธิบดี ปลัดกระทรวง
ในช่วงรัฐบาล อภิสิทธิ์ เวชชาชีวะ ได้รับแต่งตั้งเป็น ผู้ว่าราชการจังหวัดสุรินทร์ อธิบดีกรมการพัฒนาชุมชน อธิบดีกรมการปกครอง และในปี พ.ศ. 2553 เป็น ปลัดกระทรวงมหาดไทย กรรมการการประปาส่วนภูมิภาค และ กรรมการศูนย์อำนวยการแก้ไขสถานการณ์ฉุกเฉิน ระหว่างวันที่ 5 ตุลาคม พ.ศ. 2553 ถึง 21ธันวาคม พ.ศ. 2553
ต่อมาในช่วงรัฐบาล ยิ่งลักษณ์ ชินวัตร ได้ดำรงตำแหน่ง ที่ปรึกษานายกรัฐมนตรีฝ่ายข้าราชการประจำ ปลัดกระทรวงพัฒนาสังคมและความมั่นคงของมนุษย์ ประธานกรรมการการไฟฟ้าส่วนภูมิภาค และ เลขาธิการคณะกรรมการยุทธศาสตร์เพื่อวางระบบการบริหารจัดการน้ำอย่างยั่งยืน ในรัฐบาล พลเอก ประยุทธ์ จันทร์โอชา ได้รับการแต่งตั้งเป็นสมาชิก สภาขับเคลื่อนการปฏิรูปประเทศ กรรมการในคณะกรรมการปฏิรูปประเทศด้านสังคม ที่ปรึกษารัฐมนตรีว่าการกระทรวงพาณิชย์ สนธิรัตน์ สนธิจิรวงศ์ สมาชิก สภาขับเคลื่อนการปฏิรูปประเทศ
ใน พ.ศ. 2561 นายวิเชียร ชวลิต ได้ร่วมก่อตั้ง พรรคพลังประชารัฐ จากนั้นในวันเสาร์ 29 กันยายน พ.ศ. 2561 พรรคพลังประชารัฐ ได้จัดประชุมสามัญใหญ่ของพรรคเป็นครั้งแรกเพื่อเลือก หัวหน้าพรรค เลขาธิการพรรค และคณะกรรมการบริหารพรรค ณ ห้องแกรนด์ไดมอนด์บอลรูม อิมแพคเมืองทองธานี ปรากฏว่า ดร.อุตตม สาวนายน เป็นหัวหน้าพรรคคนแรก ดร.สุวิทย์ เมษินทรีย์ และนาย ณัฏฐพล ทีปสุวรรณ เป็นรองหัวหน้าพรรค นาย สนธิรัตน์ สนธิจิรวงศ์ เป็นเลขาธิการพรรคคนแรก รองศาสตราจารย์ พรชัย ตระกูลวรานนท์ เป็นเหรัญญิกพรรค นายกองเอก วิเชียร ชวลิต เป็นนายทะเบียนสมาชิกพรรค และ ดร.กอบศักดิ์ ภูตระกูล เป็นโฆษกพรรค ตำแหน่งนายทะเบียนสมาชิกพรรค
ลูชาลิเบรตริเปลอาเวิลด์ไวด์
ลูชาลิเบรตริเปลอาเวิลด์ไวด์ () เดิมคือ อาซิสเตนเซียอาเซโซริอาอีอัดมินิสตราซิออน () เป็นสมาคมมวยปล้ำอาชีพประเภทลูชาลีเบรในประเทศเม็กซิโก ก่อต่อขี้นในปี ค.ศ. 1992 ในตอนที่อันโตนิโอ เปญญา ออกจากสมาคม Consejo Mundial de Lucha Libre (CMLL) เพื่อมาตั้งสมาคม ซึ่งได้รับอนุญาตให้เขามีเสรีภาพความคิดสร้างสรรค์มากขึ้น AAA ได้จัดขึ้นการปล้ำเป็นจำนวนมากของรายการจ่ายเพื่อรับชม ในช่วงหลายปีผ่านมาและได้รับการโปรโมดรายการซึ่งไม่เพียงแต่ในเม็กซิโก เช่น สหรัฐอเมริกา และประเทศญี่ปุ่น สมาคมนี้ได้ใช้เวทีมวยปล้ำลักษณะหกเหลี่ยม และสี่เหลี่ยม และมีชื่อเสียงในการกลเม็ดต่างชาติและคาแรกเตอร์รวมทั้งมีการพัฒนาการปล้ำประเภทเอ๊กซ์ตรีมมากขึ้น ในช่วงสองปีที่ผ่านมา ในช่วงหลายปีทีผ่านมา AAA ได้ทำงานร่วมกับหลายสมาคมทางตะวันตกเฉียงเหนือของอเมริกัน เช่น เวิลด์เรสต์ลิงเฟดดิเรชัน (WWF, ปัจจุบัน WWE) และเวิลด์แชมเปี้ยนชิพเรสต์ลิง ในขณะที่กำลังมีความสัมพันธ์การทำงานตามญี่ปุ่น โปรเรสต์ลิงโนอาห์, ตามอเมริกา โกรเบิลฟอร์ชเรสต์ลิง (GFW) และตามแคนาดา อินเตอร์เนชั่นแนลเรสต์ลิงซินดิเค (IWS)
คาโซกุ
คาโซกุ () เป็นชนชั้นขุนนางของจักรวรรดิญี่ปุ่น ปรากฏอยู่ระหว่าง ค.ศ. 1869 ถึง 1947 ซึ่งหลังปี ค.ศ. 1884 ได้พัฒนาเป็นระบบขุนนางสืบตระกูลเหมือนในยุโรป ระบบนี้เริ่มขึ้นจากกลุ่มคนที่เรียกว่า "คุเงะ" (公家) ซึ่งเป็นเหล่าข้าราชสำนักที่สูญเสียอิทธิพลไปหลังญี่ปุ่นถูกปกครองโดยโชกุน คุเงะเหล่านี้ได้ร่วมล้มล้างระบอบโชกุนและฟื้นฟูระบอบจักรพรรดิได้สำเร็จในปี ค.ศ. 1868 หลังจากได้รัฐบาลใหม่ที่มีองค์จักรพรรดิเป็นศูนย์กลาง รัฐบาลใหม่ก็แต่งตั้งคุเงะเหล่านี้เข้าไปกำกับดูแลกรมทั้งเจ็ดซึ่งตั้งขึ้นมาใหม่
ในวันที่ 25 กรกฎาคม ค.ศ. 1869 ผู้นำในรัฐบาลใหม่ซึ่งมีหัวตะวันตกได้จัดตั้งระบบชนชั้นแบบใหม่ขึ้นมาซึ่งประกอบด้วยชนชั้น "คาโซกุ" (ขุนนาง), "ชิโซะกุ" (อดีตซามูไร) และ "เฮมิน" (สามัญชน) โดยคนในชนชั้นคาโซกุประกอบด้วยบรรดาคุเงะและอดีตไดเมียว ซึ่งในขณะนั้นมีตระกูลคุเงะและอดีตไดเมียวอยู่ทั้งสิ้น 427 ตระกูล และมีมากที่สุดถึง 1,016 ตระกูลในปี 1944
ในช่วงแรก คาโซกุทุกคนที่ไม่ได้ดำรงตำแหน่งทางการเมืองจะต้องพำนักอยู่ภายในกรุงโตเกียวเท่านั้น จนกระทั่งเมื่อมีการตั้งระบบเบี้ยหวัดรายเดือนขึ้นมาในปลายปี 1869 ได้ทำให้คาโซกุจำนวนมากลงจากตำแหน่งทางการเมือง ต่อมาหลังอิโต ฮิโรบูมิ รัฐมนตรีมหาดไทย กลับมาจากการเยือนทวีปยุโรป ก็ได้มีการผลักดันและตราพระราชบัญญัติขุนนาง ค.ศ. 1884 ขึ้น ซึ่งจะมอบบรรดาศักดิ์ขุนนางให้แก่คาโซกุผู้โดดเด่นในการอุทิศตนให้แก่ชาติบ้านเมือง รัฐบาลได้กำหนดฐานันดรขุนนางสืบตระกูลออกเป็นห้าขั้น เหมือนบรรดาศักดิ์อังกฤษ คือ:พระบรมวงศ์ชั้นชินโนและไนชินโนส่วนมากจะได้รับบรรดาศักดิ์เป็น เจ้าสืบตระกูล (宮 "มิยะ") ซึ่งเทียบเท่ากับดยุก ในขณะที่ประมุขของราชสกุลทั้งห้าในเครือฟุจิวะระ (ราชสกุลโคโนเอะ, ทากาสึกาซะ, คุโจ, อิชิโจ และ นิโจ) มีบรรดาศักดิ์เป็นเจ้าสืบตระกูลเช่นกัน ส่วนประมุขของตระกูลคุเงะอื่นๆจะได้เป็นมาควิส นอกจากนี้ยังมีการพระราชทานบรรดาศักดิ์เป็นกรณีพิเศษด้วย เช่นประมุขของตระกูลโทกูงาวะก็มีบรรดาศักดิ์เป็นเจ้าสืบตระกูล
ระบบขุนนางญี่ปุ่นนี้ แตกต่างจากระบบขุนนางในยุโรปจุดหนึ่งตรงที่ว่า การสืบตระกูลในยุโรปนั้นจะยึดถือตามสิทธิของบุตรหัวปีเป็นหลักและต้องเป็นทายาทตามกฎหมาย แต่ในญี่ปุ่นนั้นไม่จำเป็นเสมอไป บุตรนอกกฎหมายสามารถสืบตระกูลและทรัพย์สินได้ ทั้งนี้เพื่อป้องกันการล่มหายของสายตระกูล นอกจากนี้ ประมุขตระกูลอาจรับเอาทายาทบุญธรรมมาจากตระกูลอื่นก็ได้ (ซึ่งนิยมทำกันบ่อย) โดยไม่จำเป็นว่าตระกูลนั้นต้องมีความเกี่ยวข้องแต่อย่างใด ทายาทบุญธรรมนั้นมีสิทธิเหมือนกับทายาททางสายเลือดทุกประการ
หลังญี่ปุ่นพ่ายแพ้ในสงครามโลกครั้งที่สอง สหรัฐอเมริกาได้ยกเลิกรัฐธรรมนูญฉบับเดิมและร่างรัฐธรรมนูญฉบับใหม่ขึ้นบังคับใช้ในปี ค.ศ. 1946 รัฐธรรรมนูญฉบับใหม่นี้ได้ยกเลิกบรรดาศักดิ์ทั้งหมดของบุคคลที่ไม่ใช่พระราชวงศ์ชั้นสูง
การเขียนข่าวแทบลอยด์
การเขียนข่าวแทบลอยด์ () เป็นแนวการเขียนข่าวที่เน้นเรื่องราวด้านอาชญากรรมที่ดึงดูดใจ, การเขียนคอลัมน์กอสซิป เกี่ยวกับบุคคลมีชื่อเสียงและนักกีฬาดัง, ข่าวอาหารขยะและการดูดวง ถึงแม้ว่าจะเกี่ยวข้องกับหนังสือพิมพ์แท็บลอยด์ แต่ไม่ใช่ว่าหนังสือพิมพ์ที่เขียนข่าวแนวนี้ทุกเล่มจะมีขนาดเท่าหนังสือพิมพ์แทบลอยด์ และไม่ใชว่าหนังสือพิมพ์ที่มีขนาดเท่าแทบลอยด์จะเป็นหนังสือพิมพ์แทบลอยด์
การเขียนข่าวแทบลอยด์มักมุ่งประเด็นไปที่ชีวิตส่วนตัวของคนดัง อย่างกิจกรรมทางเพศ การใช้ยาเสพติด ในหลายกรณี ผู้มีชื่อเสียงจะฟ้องร้องการใส่ร้าย ที่ให้เนื้อหาทำลายชื่อเสียง
จอร์จ เอ็ม. เด็นนิสัน
จอร์จ มาร์เชล เด็นนิสัน (11 สิงหาคม ค.ศ. 1935 – 3 มกราคม ค.ศ. 2017) เป็นประธานมหาวิทยาลัยมอนตานา ตั้งแต่ปี ค.ศ. 1990 จนกระทั่งเกษียณในปี ค.ศ. 2010
ออริเจน
ออริเจน ( ; , "Ōrigénēs") เป็นนักพรตและนักเทววิทยาชาวอะเล็กซานเดรีย ผู้มีบทบาทสำคัญในศาสนาคริสต์ยุคแรก ผลงานของเขาแสดงถึงการวิจารณ์ตัวบท นัยวิเคราะห์คัมภีร์ไบเบิล อรรถปริวรรตศาสตร์ ปรัชญา และการใช้ชีวิตทางศาสนา และถือเป็นผู้มีอิทธิพลต่อมากที่สุดต่อวิถีพรตนิยมในศาสนาคริสต์ยุคแรก
ออริเจนไม่ได้รับการประกาศเป็นนักบุญอย่างปิตาจารย์ท่านอื่น ๆ เพราะคำสอนบางอย่างของเขาขัดกับคำสอนของเปาโลอัครทูตและยอห์นอัครทูต เช่น สอนว่าวิญญาณมีอยู่ก่อนการปฏิสนธิ สิ่งสร้างทั้งหมด (อาจรวมถึงปีศาจ) จะคืนดีกับพระเป็นเจ้าในวาระสุดท้าย พระเจ้าพระบุตรมีสถานะต่ำกว่าพระเจ้าพระบิดา เป็นต้น ซึ่งคำสอนเหล่านี้ศาสนาคริสต์กระแสหลักไม่ยอมรับ
ตาสัมผัสผี
ตาสัมผัสผี () เป็นรายการโทรทัศน์ประเภทละครชุด ผลิตโดย บริษัท โมโน บรอดคาซท์ จำกัด บริหารงานสร้างโดย บริษัท บูมเมอแรง มีเดีย จำกัด และดำเนินงานสร้างโดย บริษัท ภาคภูมิใจ จำกัด บทโทรทัศน์โดย โกวิทย์ วาจาสิทธิ์, ข้าวปุ้น, กิติพร ฉิมพลอย, อำนาจ แตงสมบูรณ์ และพรเทพ เบญจศิริกุล กำกับการแสดงโดย ภาคภูมิ วงษ์จินดา รอการออกอากาศผ่านสถานีโทรทัศน์ดิจิทัล MONO29 นำแสดงโดย ชาคริต แย้มนาม, กรกมล เจริญชัย, สุรวุฑ ไหมกัน, ชญาญ์นันท์ พิพัฒน์ชยกุล, รัชชานนท์ เรือนเพ็ชร์, ณัฐธิดา ตรีชัยยะ และนักแสดงชั้นนำอีกมากมาย เรื่องราวเกิดขึ้นจาก“ผู้กองเพชร ภูมิไท”ตำรวจหนุ่มผู้ทำงานสืบสวนสอบสวนพิเศษในหน่วยงานลับๆที่มีชื่อว่า “DEI” ถูกลอบทำร้ายโดยฝ่ายไม่ดีจนสูญเสียดวงตาข้างซ้ายไป แต่มีผู้ใจบุญคนหนึ่งบริจาคดวงตาให้ และดวงตานี้เป็นดวงตาวิเศษที่ทำให้สามารถมองเห็นดวงวิญญาณได้ ผู้กองเพชรจึงใช้ดวงตานี้เป็นตัวช่วยในการคลี่คลายคดีต่างๆ โดยออกอากาศวันแรกวันที่ 17 กรกฎาคม พ.ศ. 2560 ที่ช่อง โมโน 29 ทุกวันจันทร์ - อังคาร เวลาประมาณ 22.40 - 23.40 น. และติดตามชมย้อนหลังได้ที่ https://seeme.mthai.com/ch/diamondeyes
ฟุตบอลดิวิชัน 3 ฤดูกาล 2559 กลุ่มภาคใต้
ฟุตบอลดิวิชัน 3 ฤดูกาล 2559 กลุ่มภาคใต้ เป็นส่วนหนึ่งของการแข่งขันฟุตบอลดิวิชัน 3 ฤดูกาล 2559 โดยสโมสรที่ชนะเลิศ จะได้เลื่อนชั้นขึ้นไปแข่งขันในระดับไทยลีก 4
การแข่งขันในรอบแรก ทำการแข่งขันระหว่างวันที่ 23–27 ธันวาคม พ.ศ. 2559 โดยแข่งขันกันแบบพบกันหมด เพื่อหา 2 ทีมที่มีคะแนนสูงที่สุด เข้าไปชิงชนะเลิศ
หลังจากแข่งขันในรอบแรกเสร็จสิ้น ผลปรากฏว่าทุกทีมมีคะแนนเท่ากันหมด จึงต้องทำการคัดเลือกหา 2 ทีม ที่จะเข้าไปชิงชนะเลิศด้วยวิธีการจับฉลาก โดยทีมที่ผ่านเข้าไปชิงชนะเลิศด้วยวิธีการจับฉลากคือ สุราษฎร์ธานี ยูไนเต็ด และ สุไหงปาดี เอฟซี
"
เยื่อแขวนลำไส้
เยื่อแขวนลำไส้ ( "เมซันเทรี") เป็นเยื่อบุช่องท้องสองทบที่ยึดลำไส้กับผนังท้อง คำว่า mesentery ใช้กับลำไส้เล็กและ mesenteric organ บางครั้งใช้หมายถึงเยื่อแขวนลำไส้ที่เหลือซึ่งรวมเยื่อแขวนลำไส้ใหญ่ (mesocolon) เยื่อแขวนไส้ติ่ง (mesoappendix) เยื่อแขวนไส้ใหญ่ส่วนคด (mesosigmoid) และเยื่อแขวนไส้ตรง (mesorectum) การจำแนกชนิดของมันเปลี่ยนเป็นอวัยวะหลังมีการวิจัยโดยมหาวิทยาลัยลิเมอริค
การสอนดั้งเดิมอธิบายเยื่อแขวนลำไส้ใหญ่ว่าเป็นโครงสร้างแยกส่วนกับส่วนดังกล่าวทั้งหมด คือ เยื่อแขวนลำไส้ใหญ่ส่วนขึ้น ขวาง ลงและไส้ใหญ่ส่วนคด เยื่อแขวนไส้ติ่งและเยื่อแขวนไส้ตรง โดยที่มีที่เกาะปลายสิ้นสุดแยกกันเข้าผนังท้องหลัง ในปี 2555 หลังการตรวจด้วยกล้องจุลทรรศน์และกล้องจุลทรรศน์อิเล็กตรอนอย่างละเอียด พบว่าเยื่อแขวนลำไส้ใหญ่เป็นโครงสร้างต่อเนื่องเดียวซึ่งตั้งต้นจากส่วนโค้งลำไส้เล็กส่วนต้นและลำไส้เล็กส่วนกลาง (duodenojejunal flexure) และลากไประดับเยื่อแขวนไส้ตรงส่วนปลาย มโนทัศน์ที่ง่ายขึ้นนี้ทำให้มีความก้าวหน้าอย่างสำคัญในการผ่าตัดลำไส้ใหญ่และไส้ตรงแง่ต่าง ๆ นอกจากนี้ยังมีความหมายต่อวิทยาศาสตร์ที่เกี่ยวข้องกับการผ่าตัด กายวิภาคศาสตร์และการเจริญด้วย
เคนนี โอเมกา
ไทสัน สมิธ (Tyson Smith) เกิด 16 ตุลาคม ค.ศ. 1983 นักมวยปล้ำอาชีพญี่ปุ่นแต่เกิดที่แคนาดาที่รู้จักกันดีในนาม เคนนี โอเมกา (Kenny Omega) ปัจจุบันเซ็นสัญญากับนิวเจแปนโปรเรสต์ลิง(NJPW), เป็นแชมป์ IWGP Heavyweight Championship 1สมัย, IWGP Intercontinental Championship 1สมัย, IWGP United States Heavyweight Championship คนแรก, IWGP Junior Heavyweight Championship 2สมัย, IWGP Junior Heavyweight Tag Team Championship 1สมัย และ NEVER Openweight 6-Man Tag Team Championship 2สมัย เป็นผู้ชนะทัวร์นาเมนต์พรีเมียร์ของ NJPW 1ครั้ง, เคยชนะ G1 Climax 2016 และเป็นนักมวยปล้ำที่ไม่ใช่ชาวญี่ปุ่นคนแรกที่จะทำเช่นนั้นได้ นอกจากนี้เขาปล้ำให้กับสมาคมที่อเมริกาอย่างริงออฟออเนอร์(ROH)
นอกจากนี้เขายังเป็นที่รู้จักกันในการทำงานของเขากับสมาคมอิสระที่ญี่ปุ่น เช่น Dramatic Dream Team (DDT), อดีตแชมป์ KO-D Openweight Championship 1สมัย, KO-D Tag Team Championship 3สมัย, KO-D 6-Man Tag Team Championship 2สมัย และDDT Extreme Division Championship 1สมัย เคยปล้ำในสมาคม All Japan Pro Wrestling, เป็นอดีตแชมป์ World Junior Heavyweight Championship (AJPW) ในสมาคม Jersey All Pro Wrestling เป็นอดีตแชมป์ JAPW Light Heavyweight Championship 1สมัย
เขาได้ปล้ำในหลายสมาคมอิสระของทวีปอเมริกาเหนือรวมทั้ง Pro Wrestling Guerrilla, เป็นอดีตแชมป์ PWG World Championship และผู้ชนะทัวร์นาเมนต์ 2009 Battle of Los Angeles, Jersey All Pro Wrestling, และ Premier Championship Wrestling
ใน NJPW และ ROH, เขาเป็นสมาชิกและเป็นผู้นำกลุ่มของ Bullet Club
โปเกมอน (บริษัท)
บริษัท โปเกมอน จำกัด () เป็นบริษัทสัญชาติญี่ปุ่น ที่มีหน้าที่รับผิดชอบด้านการตลาดและการออกใบอนุญาตแฟรนไชส์โปเกมอน ได้ก่อตั้งเมื่อ พ.ศ. 2541 (ค.ศ. 1998) เริ่มแรกทำธุรกิจผ่านการลงทุนร่วมกันโดยสามธุรกิจการถือครองลิขสิทธิ์ในโปเกมอน ได้แก่ นินเท็นโด, เกมฟรีก, และ ครีเชอส์ สำนักงานใหญ่ตั้งอยู่ที่ รปปงงิฮิลส์ Mori Tower รปปงงิ, มินะโตะ (โตเกียว) ประเทศญี่ปุ่น
ยุทธการที่ปลาศี
ยุทธการที่ปลาศี () เป็นการต่อสู้ระหว่างบริษัทอินเดียตะวันออกของอังกฤษกับแคว้นเบงกอลของจักรวรรดิโมกุลที่มีฝรั่งเศสหนุนหลัง การต่อสู้เกิดขึ้นในภาคเบงกอลซึ่งอยู่ทางตะวันออกของอินเดียในวันที่ 23 มิถุนายน ค.ศ. 1757 ซึ่งกองทัพของบริษัทได้รับชัยชนะอย่างขาดลอยเหนือกองทัพโมกุล เป็นผลให้จักรวรรดิโมกุลต้องเสียดินแดนในเบงกอลให้แก่บริษัทอินเดีย เป็นจุดเริ่มต้นการยึดครองอนุทวีปอินเดียของสหราชอาณาจักร ซึ่งสหราชอาณาจักรสามารถยึดครองอนุทวีปอินเดียได้ทั้งหมดในอีกหนึ่งร้อยปีข้างหน้า
ก่อนการปะทะนั้น แคว้นเบงกอลมีผู้ปกครองคือ ชีราช อุดดอลา ตำแหน่งนาวับแห่งเบงกอล ซึ่งขึ้นปกครองมายังไม่ถึงปี เขาได้มีคำสั่งให้อังกฤษยุติการขยายป้อมปราการของอังกฤษ และได้ส่งทหารเข้าโจมตีเมืองกัลกัตตาซึ่งอยู่ในบังคับของอังกฤษและสังหารหมู่นักโทษชาวอังกฤษในคุกใต้ตินของกัลกัตตา อังกฤษจึงส่งกำลังเสริมของพันเอกรอเบิร์ต ไคลฟ์ และนายพลเรือชาลส์ วัตสัน จากเมืองมัทราสสู่แคว้นเบงกอลเพื่อทวงคืนเมืองกัลกัตตา ในวันที่ 23 มีนาคม พันเอกไคลฟ์และนายพลเรือวัตสันได้นำกองเรือไปโจมตีป้อมปราการของฝรั่งเศสซึ่งอยู่ใกล้กับกัลกัตตาด้วย และพันเอกไคลฟ์ได้แอบเจรจากับ มีร์ จาฟาร์ หนึ่งในผู้บัญชาการกองทัพเบงกอลซึ่งกุมกำลังหลัก โดยให้สินบนว่าจะตั้งเขาเป็นนาวับแห่งเบงกอลและจะให้เงินจำนวนหนึ่งหากในสนามรบเขานำกองทหารของเขาเข้าสนับสนุนอังกฤษ
ยุทธการที่ปลาศีเริ่มขึ้นในบริเวณที่เรียกว่าปลาศีริมตลิ่งแม่น้ำภาหิรัฐในภาคเบงกอล ประมาณ 150 กิโลเมตรทางเหนือของเมืองกัลกัตตา ท้ายที่สุด จากการแปรพักตร์ของมีร์ จาฟาร์ กองทหารอังกฤษก็ได้รับชัยชนะเหนือกองทัพเบงกอลและเข้ายึดคืนกัลกัตตา บริษัทฯได้ตั้ง มีร์ จาฟาร์ เป็นนาวับแห่งเบงกอลคนใหม่ การปะทะครั้งนี้กองทัพแขกนั้นมีกำลังพลมากกว่า 50,000 นาย กลับถูกพิชิตโดยกองทหารเพียง 3,000 นายของพันเอกไคลฟ์ การปะทะกินเวลา 11 ชั่วโมง
สะพานเป่ยผานเจียง
สะพานเป่ยผานเจียง () เป็นสะพานขึงแห่งหนึ่งในประเทศจีน เปิดใช้ในปลายปี ค.ศ. 2016 สะพานเป่ยผานเจียงเป็นสะพานข้ามระหว่างช่องเขาข้ามแม่น้ำหนี่จู หรือแม่น้ำเป่ยผาน ได้ชื่อว่าเป็นสะพานขึงที่มีความสูงที่สุดในโลก ด้วยความสูง 565 เมตร
สะพานเป่ยผานเจียง มีความยาว 1.328 กิโลเมตร มีช่องทางการจราจรแบ่งออกเป็น 4 ช่อง ตัวสะพานมีสายเคเบิลขึงโยงกับหอคอย 2 หอ ทำหน้าที่พยุงสะพาน โดยมีค่าความเบี่ยงเบน 5 มิลลิเมตร เชื่อมระหว่างเมืองซ่วนเหว่ย ในมณฑลยูนนาน กับเมืองฉุยเฉิง ในมณฑลกุ้ยโจว ทางตะวันตกเฉียงตอนใต้ของจีน ช่วยในการย่นระยะเวลาการเดินทางได้ถึง 4 ชั่วโมง
สร้างเสร็จในเดือนกันยายน ค.ศ. 2016 และเปิดใช้อย่างเป็นทางการในปลายปีเดียวกัน โดยใช้เวลาก่อสร้างนาน 3 ปี ใช้งบประมาณ 150 ล้านเหรียญสหรัฐ (ประมาณ 5,244 ล้านบาท)
เดวิด ทอมป์สัน (พ่อครัว)
เดวิด ทอมป์สัน เป็นพ่อครัวชาวออสเตรเลีย นักเขียนตำราอาหาร ที่มีชื่อเสียงในการทำอาหารไทย
เดวิดสร้างชื่อของเขาโดยการเปิดร้านอาหาร"Darley Street Thai"ในซิดนีย์เมื่อปี พ.ศ. 2535
วัดเชตวัน ลำปาง
วัดเชตวัน ลำปาง (Wat Chetawan Lampang) เลขที่58 ตั้งอยู่ ตำบลหัวเวียง อำเภอเมืองลำปาง จังหวัดลำปาง สังกัดคณะสงฆ์ธรรมยุติกนิกาย ที่ดินตั้งวัดมีเนื้อที่ 2 ไร่ 3 งาน 75 ตารางวา มีพระอุโบสถ พระเจดีย์ และมีอาคารหอจินดา กรมมหาเถระสมเด็จพระพุทธปาพจนบดี 96 พรรษา เป็นอาคารเรียนสถาบันพลังจิตตานุภาพ สาขา 22 และวัดเชตวันได้สร้างขึ้นเมื่อ พ.ศ. 2417 ได้รับพระราชทานวิสุงคามสีมาวันที่ 31 มกราคม พ.ศ. 2505 สิ่งก่อสร้างในวัดเชตวัน เป็นรูปแบบสถาปัตยกรรมสมัยใหม่ แต่สิ่งน่าสนใจของวัดนี้อยู่ที่พระประธาน ศิลปะเชียงแสนที่มีพุทธลักษณะงดงาม พระประธานที่ประดิษฐานอยู่ภายในโบสถ์ เป็นพระพุทธรูปสมัยเชียงแสนปางมารวิชัย พระพักตร์ค่อนข้างยาวรี มีเปลวพระศกคล้ายเปลวไฟบนพระเศียร ที่ฐานประธานมีพระพุทธรูปสำริดสมัยเชียงแสนประดิษฐานอยู่หลายองค์ สันนิษฐานว่ามีอายุเก่ากว่าพระประธาน เพราะเปลวพระศกเป็นมุ่นมวยผม แทนที่จะเป็นเปลวไฟอย่างพระประธาน และมองจากภายนอกจะเห็นว่าวัดเชตวันสร้างขึ้นมาในยุคหลังๆ มีพระอุโบสถแตกต่างจากวัดทั่วไป เป็นสถาปัตยกรรมแบบผสมผสานระหว่างอินเดียกับพม่า
พระประธานที่ประดิษฐานอยู่ภายในโบสถ์ เป็นพระพุทธรูปสมัยเชียงแสนปางมารวิชัย พระพักตร์ค่อนข้างยาวรี มีเปลวพระศกคล้ายเปลวไฟบนพระเศียร ที่ฐานประธานมีพระพุทธรูปสำริดสมัยเชียงแสนประดิษฐานอยู่หลายองค์ สันนิษฐานว่ามีอายุเก่ากว่าพระประธาน เพราะเปลวพระศกเป็นมุ่นมวยผม แทนที่จะเป็นเปลวไฟอย่างพระประธาน และภายนอกโบสถ์วิหารเป็นการก่อสร้างสภาปัตยกรรมผสมมสานระหว่างอินเดียกับพม่า
พิธีทางศาสนา ในทุกๆวันพระแรม 8ค่ำ และแรม 15ค่ำ ทางวัดเชตวันจะมีกิจกรรมทำบุญตักบาตรและฟังพระธรรมเทศนาอยู่เป็นประจำ
พระยืนหรือเรียกอีกชื่อหนึ่งว่า(พระสุคโตพุทโธ)เป็นพระปางลีลาถูกสร้างขึ้นในวันจันทร์ ที่24 เดือนพฤษภาคม 2519 โดยพระครูบรรพตสมานคุณเจ้าอาวาสวัดเชตวัน ลำปางในสมัยนั้นเป็นผู้ออกแบบและปั้นรูปทรง
สมเด็จพระสีสุวัตถิ์ ชีวันมุนีรักษ์
สมเด็จพระสีสุวัตถิ์ ชีวันมุนีรักษ์ (, Sisowath Chivan Monirak) ที่ปรึกษาในพระองค์พระมหากษัตริย์ (องคมนตรี) แห่งราชอาณาจักรกัมพูชา อดีตรองประธานพฤฒสภาแห่งราชอาณาจักรกัมพูชา และอดีตนักแสดงสมทบจากภาพยนตร์เรื่อง The Killing Fields (ทุ่งสังหาร)
สมเด็จพระสีสุวัตถิ์ ชีวันมุนีรักษ์ ประสูติเมื่อวันที่ 1 กุมภาพันธ์ ค.ศ. 1936 (พ.ศ. 2478) ณ พระบรมราชวังจตุมุขสิริมงคล กรุงพนมเปญ ราชอาณาจักรกัมพูชาในอารักขาของฝรั่งเศส พระองค์ทรงเป็นพระราชโอรสพระองค์ที่ 13 ในพระบาทสมเด็จพระสีสุวัตถิ์ มุนีวงศ์ โดยมีคุณพระแม่นางบุษปนรลักษมีเป็นพระราชมารดา ทรงมีฐานะเป็นพระปิตุลาในพระบาทสมเด็จพระนโรดม สีหนุ และนับเนื่องเป็นพระอัยกาในพระบาทสมเด็จพระบรมนาถนโรดม สีหมุนี
พระองค์ได้รับพระราชทานพระอิสริยยศทรงกรมเป็น เสด็จกรมขุนสีสุวัตถิ์ ชีวันมุนีรักษ์ เมื่อวันที่ 8 กันยายน ค.ศ. 2000 (พ.ศ. 2543) และได้รับพระราชทานเลื่อนพระอิสริยยศเป็นสมเด็จพระสีสุวัตถิ์ ชีวันมุนีรักษ์ เมื่อเดือนสิงหาคม ค.ศ. 2004 (พ.ศ. 2547)
สมเด็จพระสีสุวัตถิ์ ชีวันมุนีรักษ์ ประชวรสิ้นพระชนม์เมื่อวันที่ 28 ธันวาคม ค.ศ. 2016 (พ.ศ. 2559) เวลา 10.45 น. ตรงกับวันแรม 14 ค่ำ เดือนมิคสิระ (เดือนอ้าย) ปีวอก อัฐศก จุลศักราช 1378 สิริรวมพระชนมายุได้ 80 พรรษา ด้วยโรคประจำพระองค์ ทัังนี้ทรงเข้ารับการรักษาพระองค์ ณ โรงพยาบาลรอยัลพนมเปญ (Royal Phnom Penh Hospital) ก่อนการสิ้นพระชนม์ 3 เดือน แต่ต่อมาได้ทรงย้ายกลับไปรักษาพระองค์ที่ตำหนักของพระองค์ และก่อนที่จะสิ้นพระชนม์ 3 วัน พระมหาวีรกษัตรีย์นโรดม มุนีนาถ สีหนุ พระวรราชมารดา ได้เสด็จพระราชดำเนินมาเยี่ยมพระอาการของพระองค์
พระศพของพระองค์ได้ตั้งบำเพ็ญพระกุศล ณ วัดปทุมวดีราชวราราม กรุงพนมเปญ และได้รับพระราชทานเพลิงพระศพจากพระบาทสมเด็จพระบรมนาถนโรดม สีหมุนี และพระมหาวีรกษัตรีย์นโรดม มุนีนาถ สีหนุ พระวรราชมารดา เมื่อวันที่ 4 มกราคม ค.ศ. 2017 (พ.ศ. 2560) ตรงกับวันขึ้น 7 ค่ำ เดือนปุสสะ (เดือนยี่) ปีวอก อัฐศก จุลศักราช 1378
สมเด็จพระสีสุวัตถิ์ ชีวันมุนีรักษ์ ทรงมีผลงานการแสดงภาพยนตร์ในพระนามแฝง "Monirak Sisowath" ดังนี้
การเลือกตั้งสมาชิกรัฐสภาสหภาพโซเวียต ค.ศ. 1970
การเลือกตั้งสมาชิกสภาโซเวียตสูงสุดแห่งสหภาพโซเวียตจัดขึ่นที่สหภาพโซเวียตในวันที่ 14 มิถุนายน 1970
ตูลา (รัสเซีย)
ตูลา () เป็นเมืองอุตสาหกรรม และเป็นเมืองสำคัญของ แคว้นตูลา, ประเทศรัสเซีย, อยู่ห่างจากทางใต้ของกรุงมอสโกไป , และอยู่บนแม่น้ำ Upa ในช่วงสงครามโลกครั้งที่สอง ตูลา เป็นหนึ่งในเมืองที่กองทัพโซเวียตโต้กลับในยุทธการที่มอสโกเมืองได้รับเกียรติเป็น นครวีรชนในปี 1976
จูเก๋อ จฺวิน
จูเก๋อ จฺวิน (; ?–?) เป็นบุคคลในยุคสามก๊ก เป็นข้าราชการแห่งรัฐฉู่ (蜀) และเป็นน้องชายคนเล็กของ จูเก๋อ เลี่ยง (诸葛亮) และจูเก๋อ จิ่น (諸葛瑾) ปรากฏตัวครั้งแรกเมื่อเล่าปี่มาคำนับขงเบ้งเป็นครั้งที่ 2 แล้วเห็น จูเก๋อ จฺวิน ก็เข้าใจผิดคิดว่าเป็นขงเบ้งจึงเข้าไปคำนับแต่ จูเก๋อ จฺวิน ได้กล่าวปฏิเสธเล่าปี่ว่าตัวเองไม่ใช่ขงเบ้งเพราะพี่ชายของตนยังไม่กลับจากการท่องเที่ยว
บุนเพ่ง
บุนเพ่ง ตามสำเนียงฮกเกี้ยน หรือ เหวิน พิ่ง ตามสำเนียงกลาง () บุคคลใน ยุคสามก๊ก เป็นขุนศึกแห่งวุยก๊ก เดิมรับใช้ เล่าเปียว เจ้าเมืองเกงจิ๋วต่อมาเมื่อเล่าจ๋อง บุตรคนรองของเล่าเปียวซึ่งขึ้นครองเมืองเกงจิ๋วสืบต่อจากบิดาได้ยอมแพ้ต่อ โจโฉ ทำให้บุนเพ่งได้มารับใช้วุยก๊ก
ซึ่งบุนเพ่งมีบทบาทสำคัญในการปกป้องเมืองกังแฮ จากการรุกรานของซุนกวน ผู้นำง่อก๊ก
จงป้า
จงป้า () มีชื่อรองว่า เซวียนเกา เป็นบุคคลใน ยุคสามก๊ก เกิดเมื่อ ค.ศ. 162 โดยเป็นขุนศึกของ วุยก๊ก แต่เดิมรับใช้ โตเกี๋ยม จนกระทั่งโตเกี๋ยมเสียชีวิตจึงย้ายมาอยู่กับ ลิโป้ และสุดท้ายจึงมารับใช้ โจโฉ จนกระทั่งถึงรัชสมัย พระเจ้าโจยอย จึงถึงแก่กรรมเมื่อ ค.ศ. 230 ขณะอายุได้ 68 ปี
จูหวน
จูหวน ( ) ชื่อรองว่า ซิ่วมู่ เป็นบุคคลใน ยุคสามก๊ก โดยเป็นขุนศึกแห่ง ง่อก๊ก ได้เข้ามารับใช้ในสมัยของ ซุนกวน สร้างวีรกรรมไว้ในหลายสงคราม
การรื้อถอนรั้วพรมแดนด้านที่ติดกับออสเตรียของฮังการี
การรื้อถอนรั้วพรมแดนด้านที่ติดกับออสเตรียของฮังการี ในเดือนพฤษภาคม ค.ศ. 1989 ถือเป็นเหตุการณ์ประวัติศาสตร์ของช่วงสงครามเย็นและเป็นเหตุการณ์เริ่มแรกของระลอกการปฏิวัติในทวีปยุโรปซึ่งเป็นที่รู้จักทั่วไปว่า "ฤดูใบไม้ร่วงของประชาชาติ"
เมื่อวันที่ 2 พฤษภาคม ค.ศ. 1989 สาธารณรัฐประชาชนฮังการีเริ่มดำเนินการรื้อถอนรั้วซึ่งกั้นพรมแดนด้านที่ติดกับออสเตรียระยะทางกว่า ส่งผลให้เกิดรูโหว่ในแนวม่านเหล็กขึ้นเป็นครั้งแรก และจากการเปิดพรมแดนที่เชื่อมต่อกับโลกตะวันตกในครั้งนี้ เปิดโอกาสให้ชาวเยอรมันตะวันออกหลายร้อยคนที่พักผ่อนในช่วงวันหยุดในฮังการีสามารถหลบหนีไปยังออสเตรียและเดินทางต่อไปยังเยอรมนีตะวันตกได้อย่างปลอดภัย
การเปิดแนวพรมแดนของฮังการีในครั้งนี้สร้างความขุ่นเคืองให้กับรัฐบาลฝ่ายโซเวียตหลายแห่ง เนื่องจากพวกเขากลัวว่าสถานการณ์จะหวนกลับไปสู่ช่วงก่อนสร้างกำแพงเบอร์ลินที่ซึ่งชาวเยอรมันตะวันออกหลายพันคนต่างพากันหลบหนีไปยังเบอร์ลินตะวันตกทุกวัน ถึงแม้จะกังวลใจแต่สหภาพโซเวียตกลับไม่ใช้มาตรการตอบโต้ที่รุนแรงต่อฮังการี และเลือกที่จะใช้มาตรการไม่ยุ่งเกี่ยวกับกิจการภายในของรัฐอื่นแทน
นอกจากนี้การเปิดแนวพรมแดนยังหมายความว่าชาวฮังการีจะสามารถเดินทางข้ามไปยังออสเตรียเพื่อเลือกซื้อสินค้าหรือบริการได้ง่ายขึ้นอีกด้วย ส่งผลให้ชาวฮังการีจำนวนมากเดินทางข้ามไปยังออสเตรียเพื่อจับจ่ายใช้สอยและซื้อหาสินค้าอุปโภคบริโภคซึ่งไม่มีจำหน่ายหรือขาดแคลน โดยเหตุการณ์นี้ปรากฏเด่นชัดอย่างมากในช่วงสัปดาห์แรกของการเปิดพรมแดน ที่ซึ่งสามารถพบเห็นรถยนต์จำนวนมากผูกติดเครื่องซักผ้า (ที่เพิ่งซื้อมาใหม่) ไว้กับตัวถัง แล่นอยู่บนถนนในเขตเมืองของออสเตรียหลายแห่ง เช่น ในเมืองกราซ
การทะลักข้ามพรมแดนมายังฝั่งตะวันตกที่โด่งดังที่สุดเกิดขึ้นเมื่อวันที่ 19 สิงหาคมในปีเดียวกัน เมื่อมีการจัดงาน "ปิกนิกสันถวไมตรี" (friendship picnic) ที่เปิดให้ชาวออสเตรียและชาวฮังการีมารับประทานอาหารกลางแจ้งร่วมกันบริเวณชายแดนของทั้งสองประเทศ และมีชาวเยอรมนัตะวันออกมากกว่า 900 คน เร่งรีบข้ามพรมแดนและหนีมายังออสเตรีย
รัดซึญปอดลาสกี
รัดซึญปอดลาสกี () เป็นเมืองทางตะวันออกของประเทศโปแลนด์ ห่างจากเมืองหลักลูบลินไปทางทางเหนือประมาณ 60 กิโลเมตร อยู่ในเขตจังหวัดลูบลิน มีเนื้อที่ทั้งหมด 19.31 ตารางกิโลเมตร และในปี ค.ศ. 2016 มีประชากร 15,963 คน
ตั้งแต่ในปี ค.ศ. 1999 เมืองได้เป็นส่วนหนึ่งของจังหวัดลูบลิน ก่อนหน้านี้เมืองได้เป็นส่วนหนึ่งของจังหวัดเบียวาปอดลัสกา (ค.ศ. 1975–1998) และในอดีตเป็นของเลสเซอร์โปแลนด์ เมืองได้ก่อตั้งขึ้นในปี ค.ศ. 1468 และมีสถานที่ท่องเที่ยวที่สำคัญคือพระราชวังปอตอสกี
ออลต์ไรต์
ออลต์ไรต์ () หรือ ออลเทอร์นาทิฟไรต์ ( "ขวาทางเลือก") เป็นกลุ่มคนหลวม ๆ ที่มีอุดมการณ์ขวาถึงขวาจัดซึ่งปฏิเสธอนุรักษนิยมกระแสหลักในสหรัฐอเมริกา นักนิยมความสูงสุดของคนผิวขาว (white supremacist) ริชาร์ด บี. สเปนเซอร์ (Richard B. Spencer) นำศัพท์นี้มาปรับใช้เพื่อนิยามการเคลื่อนไหวซึ่งมีศูนย์กลางที่ชาตินิยมผิวขาว (white nationalism) ในปี พ.ศ. 2553 และถูกกล่าวหามานับแต่นั้นว่ากระทำเพื่อกลบเกลื่อนความหมายโดยนัยเชิงลบของศัพท์คตินิยมเชื้อชาติ คตินิยมความสูงสุดของคนผิวขาว และลัทธินาซีใหม่อย่างเปิดเผยในสหรัฐ สเปนเซอร์อ้างโฆษณาชวนเชื่อนาซีและพูดวิจารณ์ชาวยิวบ่อยครั้ง แต่เขาปฏิเสธเป็นผู้นิยมนาซีใหม่ มีการอธิบายความเชื่อออลต์ไรต์ว่าเป็นคตินิยมความสูงสุดของคนผิวขาว บ่อยครั้งทับซ้อนกับการต่อต้านยิวและลัทธินาซีใหม่ ชาติภูมินิยม และความเกลียดกลัวอิสลาม การต่อต้านคตินิยมสิทธิสตรี และความเกลียดกลัวคนรักร่วมเพศ ชาตินิยมผิวขาว ประชานิยมฝ่ายขวา และขบวนการปฏิกิริยาใหม่ มโนทัศน์นี้ยังสัมพันธ์กับชาตินิยมอเมริกาหลายกลุ่ม กษัตริย์นิยมใหม่ ผู้สนับสนุนสิทธิบุรุษ และการรณรงค์หาเสียงของดอนัลด์ ทรัมป์ในปี พ.ศ. 2559 ด้วย
ศัพท์นี้ได้รับความสนใจและข้อพิพาทจากสื่อพอสมควรระหว่างการเลือกตั้งประธานาธิบดี พ.ศ. 2559 โดยเฉพาะอย่างยิ่งหลังทรัมป์แต่งตั้งสตีฟ แบนนอน ประธานไบรต์บาร์ตนิวส์ (Breitbart News) เป็นประธานบริหารการรณรงค์หาเสียงของทรัมป์ในเดือนสิงหาคม แบนนอนเรียกไบรต์บาร์ตนิวส์ว่าเป็น "เวทีสำหรับออลต์ไรต์" ความสนใจของสื่อเพิ่มขึ้นหลังการเลือกตั้ง โดยเฉพาะอย่างยิ่งในการประชุมเพื่อเลี้ยงฉลองหลังการเลือกตั้งใกล้ทำเนียบขาว ซึ่งมีริชาร์ด สเปนเซอร์เป็นพิธีกร สเปนเซอร์ใช้คำพูดโฆษณาชวนเชื่อนาซีหลายคำระหว่างการประชุม และปิดท้ายด้วยการตะโกนว่า "เฮลทรัมป์ เฮลประชาชนของเรา เฮลชัยชนะ!" ผู้สนับสนุนสเปนเซอร์จำนวนหนึ่งสนองโดยทำความเคารพแบบนาซีคล้ายกับบทท่องซีกไฮล์ที่ใช้ในการชุมนุมมวลชนของนาซี สเปนเซอร์ปกป้องพฤติกรรมนี้ โดยแถลงว่าท่าความเคารพนาซีนั้นมีเจตนา "แฝงนัยประชดและสร้างความครื้นเครง" หลังจากเหตุการณ์นั้น สำนักข่าวเอพีอธิบายว่า ออลต์ไรต์ "เป็นชื่อที่ปัจจุบันนักนิยมความสูงสุดของคนผิวขาวและนักชาตินิยมผิวขาวบางส่วนรับมาใช้" และ "เป็นศัพท์ที่ไม่เป็นที่รู้จักกันทั่วไปและอาจดำรงอยู่เป็นหลักในฐานะอุปกรณ์ประชาสัมพันธ์เพื่อทำให้ความเชื่อแท้จริงของกลุ่มผู้สนับสนุนมีความชัดเจนน้อยลงและเป็นที่ยอมรับมากขึ้นสำหรับผู้ชมวงกว้าง" และกล่าวด้วยว่า "ในอดีตเราเคยเรียกความเชื่อดังกล่าวว่าคตินิยมเชื้อชาติ ลัทธินาซีใหม่ หรือคตินิยมความสูงสุดของคนผิวขาว"
ออลต์ไรต์มีเหง้าในเว็บไซต์อย่างฟอร์แชน (4chan) และเอตแชน (8chan) ซึ่งสมาชิกนิรนามสร้างและใช้อินเทอร์เน็ตมีมเพื่อแสดงออก ยากจะบอกว่าสิ่งที่คนเขียนในพื้นที่เหล่านี้จริงจังมากเพียงใด และเจตนายั่วยุให้เกิดโทสะมากน้อยเพียงใด สมาชิกออลต์ไรต์หลายคนใช้เว็บไซต์อย่างทวิตเตอร์และไบรต์บาร์ตส่งสารของพวกตน การลงเนื้อหาต่าง ๆ ของออลต์ไรต์ส่วนใหญ่สนับสนุนดอนัลด์ ทรัมป์ ประธานาธิบดีที่ได้รับเลือกตั้งจากพรรคริพับลิกัน และคัดค้านการย้ายถิ่นเข้าประเทศ พหุวัฒนธรรมนิยม และความถูกต้องทางการเมือง
หลวงพ่อผุย คงฺครตโน
หลวงพ่อผุย วัดหน้าพระธาตุ อดีตเจ้าอาวาสวัดหน้าพระธาตุ เกจิดังของอำเภอพนัสนิคม จังหวัดชลบุรี
หลวงพ่อผุย ท่านมีนามเดิมว่า " ผุย " นามสกุล " ศรีสมุทร " บิดาท่านชื่อ นายเหล็ง มารดาท่านชื่อ นางซุย ศรีสมุทร เกิดเมื่อวันศุกร์ เดือน3 กุมภาพันธ์ พ.ศ. 2416 ปีกุน ท่านมีพี่น้องทั้งหมด 6 คน บิดามารดาเป็นชาวเวียงจันทร์ และอพยพมาอยู่ อำเภอพนัสนิคม จังหวัดชลบุรี ในสมัยรัชกาลที่ 3
เมื่อ พ.ศ. 2436 ท่านอุปสมบท ณ วัดหน้าพระธาตุ อำเภอพนัสนิคม จังหวัดชลบุรี เมื่ออายุได้ 20 ปี โดยมี
ได้รับฉายาทางธรรมว่า "คงฺครตโน"
หลวงพ่อผุย เป็นพระที่มีความตั้งใจศึกษาเล่าเรียนพระธรรมวินัย รักสันโดษ และใช้เวลานอกพรรษา ถือธุดงควัตร เดินทางไปปฏิบัติธรรมในในที่ต่างๆ ท่านเคยไปจำพรรษาอยู่ในวัดแถวจังหวัดลพบุรี จนเป็นที่เลื่อมใสของชาวลพบุรีต่อมา พระอธิการเพ็ง เจ้าอาวาสวัดหน้าพระธาตุ ได้มรณภาพลง ชาวจึงได้นิมนต์ท่านกลับมาเป็นเจ้าอาวาสวัดหน้าพระธาตุ อำเภอพนัสนิคม จังหวัดชลบุรี
หลวงพ่อผุย เป็นทั้งครูผู้สอนพระธรรมวินัย และหมอยารักษาโรคภัยไข้เจ็บแก่ผู้คนทั่วไป ท่านเป็เกจิอาจารย์จอมขมังเวทย์ทั้งคาถาอาคม ตลอดจนสักเสือเผ่นแก่เหล่าชายชาตรี ในสมัยนั้นนิยมกันมาก จนกิตติศักดิ์ร่ำลือไปไกล ผู้คนหลงไหลกันมากราบไหว้ รักษาโรคภัยไข้เจ็บ และให้ท่านสักยันต์หลวงพ่อผุย ท่านมรณภาพเมื่อวันอังคารที่ 26 ธันวาคม พ.ศ. 2504 รวมสิริอายุ 88 ปี พรรษา 68
วัดจุฑาทิศธรรมสภารามวรวิหาร
วัดจุฑาทิศธรรมสภารามวรวิหาร อยู่เหนือท่าภานุรังษี เป็นพระอารามหลวง เดิมวัดนี้ พระบาทสมเด็จพระจอมเกล้าเจ้าอยู่หัว รัชกาลที่ 4 โปรดให้เจ้าพระยาทิพากรวงศ์มหาโกษาธิบดี (ขำ บุนนาค) สร้างขึ้นที่แหลม ซึ่งเป็นที่ตั้งสถานีวิทยุโทรเลขเดียวนี้
ครั้นเมื่อพระบาทสมเด็จพระจุลจอมเกล้าเจ้าอยู่หัว รัชกาลที่ 5 เสด็จมาประทับที่แถยนั้น วัดนี้จึงขยับไปตั้งอยู่ ณ วัดอัษฎางคนิมิตรบัดนี้ แต่ก็ไม่สะดวกอีก เพราะเป็นในเขตพระราชฐาน จึงโปรดเกล้าโปรดกระหม่อมให้ย้ายมาตั้ง ณ ท่าภานุรังษี พร้อมทั้งมีหน้าที่ดูแลรักษารอยพระพุทธบาทบนไหล่เขาคะยาสิระด้วย วัดนี้เดิมไม่มีอุโบสถเป็นหลักฐาน
เมื่อปี พ.ศ. 2477 มีพระบรมราชานุญาตให้พระครูสุทธิรัตน์ วัดกลางจังหวัดสมุทรปราการ ไปเป็นเจ้าอาวาส พระครูสุทธิรัตน์ได้พยายามสถาปนาอุโบสถขึ้นจนสำเร็จ พระประธานในอุโบสถเป็นพระแบบสุขโขทัย หน้าตักกว้าง 97 เซนติเมตร สูงสุดยอด 1.25 เมตร
กาหลมหรทึก
กาหลมหรทึก (อ่านว่า กา-หน-มะ-หอ-ระ-ทึก) เป็นละครกึ่งภาพยนตร์แนวย้อนยุค สืบสวนสอบสวน ออกฉายทาง ช่องวัน เมื่อ พ.ศ. 2561 ต่อจากเรื่องล่า ผลิตโดย บริษัท เดอะ วัน เอ็นเตอร์ไพรส์ จำกัด เขียนบทโทรทัศน์โดย ศิริลักษณ์ ศรีสุคนธ์ กำกับการแสดงโดย วรวิทย์ ขัตติยโยธิน นำแสดงโดย ณวัฒน์ กุลรัตนรักษ์, วรรณรท สนธิไชย, อนุชิต สพันธุ์พงษ์,ภรัณยู โรจนวุฒิธรรม และ ชลวิทย์ มีทองคำ ร่วมด้วยนักแสดงมากฝีมืออีกคับคั่ง ดัดแปลงจากนวนิยายแนวสืบสวนสอบสวน "กาหลมหรทึก" ของ ปราปต์ หรือ ชัยรัตน์ พิพิธพัฒนาปราปต์ ซึ่งได้รับรางวัลนายอินทร์อะวอร์ด หมวดนวนิยายยอดเยี่ยม ประจำปี 2557, รางวัลชมเชยการประกวดหนังสือดีเด่นของสำนักงานคณะกรรมการการศึกษาขั้นพื้นฐาน ปี 2558, รางวัลเซเว่นบุ๊คอวอร์ด รองชนะเลิศอันดับ 2 ปี 2558 และเข้าชิงรางวัลวรรณกรรมสร้างสรรค์ยอดเยี่ยมแห่งอาเซียน ในปี พ.ศ. 2558
พ.ศ. 2486 ท่ามกลางไฟมหาสงครามเอเชียบูรพาที่กำลังปะทุ พ.ต.ท.เวทางค์ ภิรมย์รุจ สารวัตรหนุ่มแห่งกองตำรวจสอบสวนกลาง ได้รับแจ้งเหตุฆาตกรรมสะเทือนขวัญเด็กหญิงในบ้านพักย่านวัดระฆังโฆษิตาราม สภาพศพถูกทุบกะโหลกแตก แม่ของผู้ตายให้การว่าน่าจะเป็นฝีมือโจร แต่การสืบสวนเบื้องต้นกลับพบว่าเต็มไปด้วยเรื่องน่าคลางแคลง โดยเฉพาะบนหน้าผาก ข้อมือ และข้อเท้าทั้งสองข้างของผู้ตาย ปรากฏรอยสักปริศนาของคำห้าคำ เหย้า เจ้า แพะ ทิ้ง พงส์ เงื่อนงำอันเชื่อมโยงสู่คดีฆาตกรรมต่อเนื่องพิลึกพิลั่น และคำสักประหลาดทั่วพระนครและจังหวัดธนบุรี รอยแผลเป็นจากประวัติศาสตร์และความลับทางวรรณศิลป์แห่งสยามประเทศ
รู้จริงปะ
รู้จริงปะ เป็นรายการประเภท เกมโชว์ โดยบริษัท มายน์แอทเวิร์คส์ จำกัด โดยมีพีธีกรดำเนินรายการคือ เกตุเสพสวัสดิ์ ปาลกะวงศ์ ณ อยุธยา โดยมีสโลแกนว่า โปรดเช็ดความใสใจ ออกอากาศทุกคืนวันศุกร์ เมื่อปี พ.ศ. 2549 ถึง พ.ศ. 2555
ทางรายการจะเชิญ แขกรับเชิญมาร่วมเล่นเกมในรายการ โดยกติกาคือ แขกรับเชิญจะเลือกป้ายจากผู้สบับสนุนทั้งหมด 8 ป้าย และ 10 ป้าย ในเวลาต่อมา โดยทางรายการจะให้คำถาม จาก คน สัตว์ สิ่งของ และสิ่งต่าง ๆ ที่เกี่ยวกับแขกรับเชิญเอง ถ้าตอบถูก จะได้รับเงินรางวัล 10,000 บาท ถ้าตอบถูกครบ 5 ข้อ จะได้รับ 100,000 บาท ทันที
ทางรายการจะเชิญ แขกรับเชิญมาร่วมเล่นเกมในรายการ โดยกติกาคือ แขกรับเชิญจะต้องตอบทำถามหรือภารกิจ ที่ทางรายการกำหนดให้ ถ้าตอบถูกหรือทำสำเร็จ จะได้เปิดป้าย 1 ป้ายจาก 12 ป้าย โดยมีป้าย เน็กยิ้ม (พื้นหลังสีส้ม) 4 ป้าย และ เน็กง่อย (พื้นหลังสีเทา) 8 ป้าย โดยถ้าเปิดเจอ เน็กยิ้ม จะได้รับแพ็กเกจโรงแรม 3 วัน 2 คืนไปเลย แต่ถ้าเปิดเน็กยิ้มครบ 4 ป้าย จะได้รับ 100,000 บาททันที
ทางรายการจะเชิญแขกรับเชิญและผู้รู้จริง(ในเรื่องนั้น)มาร่วมเล่นเกมในรายการ โดยกติกาคือ ผู้รู้จริงจะต้องตอบทำถามหรือภารกิจ ที่ทางรายการกำหนดให้ ถ้าตอบถูกหรือทำสำเร็จ ก็จะเข้ารอบต่อไป ถ้าตอบผิดจะตกรอบทันที โดยผู้ที่เข้ารอบที่เหลือจะได้ไปเปิดป้าย 12 ป้าย โดยมี เน็กยิ้ม (พื้นหลังสีส้ม) 4 ป้าย เน็กยิ้ม(รางวัลพิเศษ) 5 ป้าย และ เน็กง่อย (พื้นหลังสีเทา) อีก 3 ป้าย 
โดยในป้ายพิเศษ มีรางวัลต่อไปนี้
โดยถ้าเปิดเจอ เน็กยิ้ม จะได้รับแพ็กเกจโรงแรม 3 วัน 2 คืนไปเลย แต่ถ้าเปิดเน็กยิ้มครบ 4 ป้าย จะได้รับ 100,000 บาททันที
โดยในระยะหนึ่งทางรายการได้มีการปรับเปลี่ยนป้ายจาก เน็กง่อย เป็นป้าย 3 หนุ่ม 3 สไตล์ ของเครื่องดื่มสุรายี่ห้อหนึ่งเป็นป้ายเปล่าแทน
ทางรายการจะเชิญ แขกรับเชิญทั้งหมด 2 ท่าน มาร่วมเล่นเกมในรายการ โดยกติกาคือ แขกรับเชิญจะต้องตอบคำถามให้ถูกทางเรื่องเล่าของผู้ชมทางบ้านและละครจำลองเหตุการณ์ โดยทุกการตอบถูก 1 ข้อจะได้เปิดหีบ 1 ลัง สุงสุด ท่านละ 3 ข้อ 3 ลัง โดยในรอบแจ็คผอตจะให้เปิดหีบ หาของขลัง(ของที่เสริมความเป็นสิริมงคล)ทั้งหมด 3 ชิ้น จาก 12 ลัง โดยถ้าเปิดเจอจะได้รับ 10,000 บาท แต่ถ้าเปิดเจอของขำ(ของที่สร้างความตลก) ก็จะไม่ได้รับรางวัลเลย แต่ถ้าเปิดเจอหีบทีมีรางวัลพิเศษ ก็จะได้รับ ตั่วหนังจาก เมเจอร์ ซีนีเพล็กซ์ และแพ็กเกจโรงแรม 3 วัน 2 คืน แต่ถ้าเปิดเจอของมงคลครบ 3 ชิ้น จะได้รับ 100,000 บาททันที
คริส ฮีโร
คริส สแปรดลิน (Chris Spradlin) เกิด 24 ธันวาคม ค.ศ. 1979 เป็นนักมวยปล้ำอาชีพชาวอเมริกัน ที่รู้จักกันดีในชื่อบนสังเวียน คริส ฮีโร (Chris Hero) เซ็นสัญญากับ WWE ทำงานให้กับค่ายพัฒนาทักษะ NXT ในชื่อ แคสซีอุส โอโน (Kassius Ohno) สมัยใช้ชื่อคริส ฮีโร ได้รับเป็นแกนนำในหลายๆ สมาคมมวยปล้ำอิสระรวมทั้งPro Wrestling Guerrilla และRing of Honor เช่นเดียวกับสมาคมPro Wrestling Noahในประเทศญี่ปุ่น นอกจากนี้เขายังเป็นที่รู้จักจากเวลาของเขาในสมาคมมวยปล้ำอิสระ Independent Wrestling Association Mid-South, Combat Zone Wrestling และChikara ซึ่งเขาเป็นหัวหน้าผู้ฝึกสอนร่วม Chikara Wrestle Factory
เขาเคยเป็นแชมป์ CZW World Heavyweight Championship, แชมป์ PWG World Championship และแชมป์ wXw World Heavyweight Championship ในอาชีพของเขาได้แชมป์มาทั้งหมด 36 แชมป์ในทั่วทุกมุมโลก
เดอะไรต์ออนะระเบิล
เดอะไรต์ออนะระเบิล (; ย่อว่า "The Rt Hon." หรือ "Rt Hon.") แปลว่า ผู้ทรงเกียรติมาก เป็นคำเรียกขานตามประเพณีสำหรับบุคคลหรือกลุ่มบุคคลบางจำพวก เช่น สมาชิกสภาผู้แทนราษฎร และสมาชิกคณะรัฐมนตรี ในสหราชอาณาจักร แคนาดา ออสเตรเลีย นิวซีแลนด์ และราชอาณาจักรบางแห่งในเครือจักรภพ ตลอดจนประเทศแถบแคริบเบียนที่ใช้ภาษาอังกฤษ มอริเชียส และประเทศอื่นในบางโอกาส คำเรียกขานนี้สำหรับผู้ยังมีชีวิตอยู่เท่านั้น ไม่ใช้แก่ผู้วายชนม์
หลังคาเดียวกัน
หลังคาเดียวกัน เป็นรายการประเภท เกมโชว์ ของบริษัท โพลีพลัส เอ็นเตอร์เทนเม้นท์ จำกัด โดยมีพีธีกรคือ หนูแหม่ม สุริวิภา กุลตังวัฒนา และ แซม ยุรนันท์ ภมรมนตรี โดยเป็นรายการที่ส่งเสริมความรักความใสใจของสถาบันเพื่อนและครอบครัว ดารารับเชิญจะต้องทายใจจากพื้นฐานความชอบ อารมณ์ นิสัย และทัศนคติของคนในครอบครัวของตัวเองให้ถูกต้อง ถ้าตอบถูกก็จะได้รับหัวใจ 1 ดวง สามารถเปิดป้ายได้ 1 ป้าย สูงสุด 4 ข้อ 4 ดวง ต่อมาเหลือแค่ 2 ข้อ 2 ดวงแทน
โดยในช่วงนี้ดารารับเชิญจะต้องจับผิดสิ่งของทางรายการจะได้นำสิ่งของแปลกปลอมเข้าภายในสถานที่ ไม่ว่าจะเป็น บ้าน ที่ทำงาน และอื่น ๆ โดยทุกคนจะต้องช่วยกันจับผิดสิ่งของนั้น โดยในช่วงแรกจะมี 2 ข้อ ๆ ละ 3 ดวง สูงสุด 6 ดวง 6 ป้าย แต่ต่อมาก็เหลือแค่ 3 ดวง 3 ป้ายแทน
โดยรอบนี้จะนำหัวใจที่ได้จากรอบก่อน มาเป็นสิทธิ์ในการเปิดป้าย โดยหัวใจ 1 ดวง เท่ากับเปิดได้ 1 ป้าย โดยมีป้ายทั้งหมด 12 ป้าย โดยมีป้าย 10,000 บาท 10 ป้าย และ หยุดอีก 2 ป้าย เปิดต่อไปจนกว่าจะเจอป้ายหยุด สูงสูด 100,000 บาท
ต่อมาได้ปรับเปลี่ยนเป็นป้าย 10,000 บาท 8 ป้าย และป้ายหยุด 4 ป้าย สูงสุด 50,000 บาท
โดยรอบนี้จะนำหัวใจที่ได้จากรอบก่อน มาเป็นสิทธิ์ในการเปิดป้าย โดยหัวใจ 1 ดวง เท่ากับเปิดได้ 1 คู่ (2 ป้าย) โดยมีป้ายทั้งหมด 16 ป้าย โดยมีป้าย ตัวอักษร (หลังคาเดี่ยวกัน) และ โลโก้ (รูปบ้าน) อย่างล่ะ 5 ป้าย ป้ายผู้สบับสนุนรายการ 4 ป้าย และป้ายหัวใจแตก 2 ป้าย โดยถ้าเปิดเจอ ตัวอักษร-โลโก้ จะได้รับคู่ละ 10,000 บาท ถ้าเปิดได้ ตัวอักษร-ตัวอักษร โลโก้-โลโก้ จะไม่ได้รับเงินรางวัลเลย ถ้าเปิดป้าย ตัวอักษร-ผู้สบับสนุนรายการ ผู้สบับสนุนรายการ-โลโก้ ก็จะได้รับคู่ละ 10,000 บาทเหมือนกัน ถ้าเปิดป้าย ผู้สบับสนุนรายการ-ผู้สบับสนุนรายการ ก็จะได้รับไปเลยคู่ล่ะ 20,000 บาท แต่ถ้าเปิดเจอ หัวใจแตก เกมจะหยุดทันที
เงินรางวัลสูงสุด 70,000 บาท
Gossip Girl Thailand
Gossip Girl Thailand เป็นทีวีซีรีส์ที่ออกอากาศในประเทศไทยตั้งแต่วันที่ 16 กรกฎาคม พ.ศ. 2558 จนถึงวันที่ 19 พฤศจิกายน พ.ศ. 2558 ทาง ไทยทีวีสีช่อง 3.